10 Faktor Kekalahan Melaka Kepada Portugis

Dalam catatan sejarah, begitu banyak peristiwa yang menyaksikan tentera yang ramai dikalahkan oleh tentera yang sedikit. Malah kerajaan-kerajan yang hebat dan besar seperti Dinasti Ming dan Daulah Uthmaniyah turut pernah mengalami kekalahan pada angkatan musuh yang jauh lebih kecil.

Dalam Pertempuran Tumu tahun 1449 Masihi, 500,00 orang tentera Dinasti Ming tewas kepada tentera Mongol yang berjumlah 20,000 orang. Perang ini juga menyebabkan Maharaja Ming iaitu Maharaja Zheng Tong ditawan tentera Mongol.

Pertempuran Vienna tahun 1526 pula menyaksikan kekalahan tentera Uthmaniyah dengan jumlah tentera seramai 100,000 orang kepada tentera Vienna yang berjumlah hanya 20,000 orang. Ketika itu, kelengkapan perang dan senjata api Uthmaniyah jauh lebih banyak dan canggih berbanding Vienna.

Sebenarnya, angkatan tentera Portugis hampir tewas ketika berperang dengan Melaka. Hal ini menyebabkan beberapa orang panglima perang Portugis menggesa Alfonso de Albuquerque untuk berpatah balik ke India dan membatalkan hasrat menakluki Melaka.

Namun keazaman dan tekad Alfonso menyebabkan beliau bertegas untuk terus menyerang Melaka dan seterusnya mencapai kejayaan.

Mengikut pemerhatian saya, ada 10 faktor utama kekalahan tentera Melaka di tangan Portugis yang membawa kepada penaklukan Kota Melaka. Berikut adalah 10 faktor berikut yang boleh dijadikan iktibar :-

1) Penyakit al-Wahn (Cintakan dunia dan takutkan mati)

Disebabkan Melaka dilimpahkan dengan kekayaan yang luar biasa, maka ramai di kalangan orang-orang Melaka telah ditimpa penyakit al-Wahn iaitu cintakan dunia dan takutkan mati. Ini adalah punca utama kekalahan Melaka di tangan Portugis. Dari al-Wahn inilah timbul penyakit-penyakit lain seperti sombong, zalim, kedekut, angkuh, mengabaikan jihad, pengkhianatan, dendam dan iri hati sesama sendiri, rasuah dan sebagainya.

2) Pengalaman perang Portugis

Sebelum berperang dengan Melaka, Portugis sentiasa berperang yang menyebabkan mereka memiliki kepakaran dan kemahiran yang tinggi dalam perang hasil dari pengalaman-pengalaman tersebut selain meningkatkan kekuatan fizikal dan mental tentera. Dengan tentera yang kecil, Portugis mampu menakluki Goa dan menewaskan pakatan Uthmaniyah-Mamluk-Calicut. Sedangkan tentera Melaka hidup dalam suasana aman damai yang menyebabkan mereka kurang berpengalaman dalam perang.

3) Posisi Portugis sebagai penyerang

Dalam perang, pihak yang menyerang memiliki kelebihan psikologi berbanding pihak yang bertahan. Sebagai pihak yang menyerang, tentera Portugis hanya membawa diri dan peralatan perang. Sedangkan tentera Melaka memiliki keluarga dan harta kekayaan yang perlu dipertahankan dan diselamatkan. Ini menyebabkan sebahagian mereka memiliki pertimbangan lain seperti melarikan diri atau membelot.

4) Raja Portugis berhabisan melabur dalam usaha menakluki Melaka

Raja Portugis berusaha sedaya upaya untuk menakluki Melaka dengan melakukan pelaburan yang tinggi. Dengan sebab itu, ketika Portugis hampir tewas dengan tentera Melaka dan beberapa panglima Perang Portugis menggesa Alfonso de Albuquerque untuk membatalkan niat menakluki Melaka, Alfonso bertegas agar perang dengan Melaka mesti diteruskan sehingga menang walau sebarang akibat buruk yang terpaksa ditanggung oleh Portugis.

5) Ketokohan Alfonso de Albuquerque

Alfonso de Albuquerque sememangnya dikenali dengan sikap licik, mempunyai kepintaran dalam strategi perang serta memiliki kekuatan mental dan emosi yang ampuh. Beliau banyak menghabiskan masanya berperang di laut dan di darat. Oleh kerana itu, Alfonso de Albuquerque diberi gelaran Kaisar Timur. Ketokohan dan kebijaksanaannya melayakkannya setara dengan seorang kaisar (maharaja) walaupun beliau hanya seorang pembesar bagi sebuah kerajaan. Beliau juga digelar ‘Singa Di Lautan’ (Lion of the Seas) kerana kepintarannya dalam berperang di laut-laut.

6) Kelemahan Sultan Melaka

Sultan Melaka yang terakhir iaitu Sultan Mahmud Syah memiliki beberapa sikap yang negatif seperti bersikap kejam dan terburu-buru dalam melaksanakan hukuman. Hal ini dapat dibuktikan dari peristiwa pembunuhan Tun Mutahir dan ahli keluarganya. Baginda juga bersikap curang dengan isteri Tun biajid iaitu salah seorang pembesarnya. Sikapnya ini sangat berbeza dengan sikap Sultan-sultan Melaka yang terdahulu yang terkenal dengan ketokohan, kebijaksanaan dan memiliki pelbagai kebaikan. Maka tidak hairanlah jika Sultan tidak mendapat sokongan yang jitu dan padu dari rakyat dan para pembesar.

7) Pengkhianatan para pembesar Melaka

Perasaan dendam dan tidak senang dengan Sultan Melaka membawa kepada pembelotan beberapa pembesar Melaka. Oleh itu, mereka telah bekerjasama dengan membocorkan maklumat-maklumat sulit pertahanan Melaka.

8) Portugis mendapat sokongan pedagang asing di Melaka

Pedagang-pedagang asing bukan Islam yang berasal dari China dan India telah memberikan bantuan kepada Portugis. Sebagai contoh, pedagang China telah menyediakan dua buah jong untuk kegunaan Portugis menyerang Melaka. Di samping itu, seorang ceti dari India yang sangat berpengaruh di Melaka iaitu Nina Chatu turut memberikan bantuan kepada Portugis.

9) Sultan Melaka tidak melakukan persediaan perang yang rapi

Portugis menyatakan bahawa antara kelemahan Sultan Melaka yang ketara dalam menghadapi perang dengan Portugis ialah Sultan Melaka tidak menyediakan sebuah kota pertahanan kepada Kota Melaka. Kota pertahan yang berfungsi sebagai kota satelit sangat penting dalam mempertahankan sesebuah pusat kerajaan. Ini diakui sendiri oleh Alfonso de Albuquerque di mana beliau berkata seperti berikut:-

“Melaka adalah sebuah kota yang besar, dan ianya kelihatan sukar untuk ditawan. Hal ini akan menjadi kenyataan sekiranya Sultan memiliki sebuah kota yang lain yang dia boleh perkukuhkan. Namun dia tidak memilikinya. Jika dia kehilangan Melaka, dia akan mengalami kehilangan yang mutlak”

10) Penaklukan pelabuhan-pelabuhan di India

Sebelum Portugis melancarkan perang ke atas Melaka, mereka telah berjaya menawan beberapa buah pelabuhan di India seperti Diu, Calicut dan Goa. Dengan itu, kedudukan Portugis di bahagian timur sangat kukuh di mana pelabuhan-pelabuhan di India ini menjadi pengkalan tentera mereka yang sangat strategik.


Laksamana Yi Sun-Shin: Laksamana Agung Bangsa Korea

“Apabila kita dilahirkan di dunia, kita hanya ada dua pilihan. Sama ada melakukan yang terbaik untuk berkhidmat penuh setia demi negara sekiranya peluang itu dikurniakan di depan mata, atau hanya sekadar membajak di kebun.” (Yi Sun-Shin, tahun 1576)

Dedikasi yang ditunjukkan oleh lelaki ini terhadap negara yang dicintai tiada tandingannya. Malah, peng0rbanannya demi menjaga tanahair juga wajar didendangkan. Ini adalah kisah tentang Yi Sun-Shin, laksamana agung Joseon yang penuh kaliber, taat dan berdedikasi dalam menjaga negaranya daripada ancaman penc3roboh.

Sejarah awal

Lelaki ini dilahirkan ketika tahun pertama pemerintahan Raja Injong, iaitu pada 8 Mac 1545 atau 28 April mengikut kalendar solar. Yi Sun-Shin merupakan keturunan Yi Duksu, iaitu sebuah keluarga kelas pertengahan yang agak miskin dan beliau adalah anak ketiga dalam keluarga.

Meskipun agak miskin dan tidak mempunyai status bangsawan, Yi Sun-Shin bertuah kerana keluarganya berpelajaran dan menitikberatkan pendidikan serta pemikiran falsafah. Moyang  Yi Sun-Shin mempunyai hubungan baik dengan pihak kerajaan dan berkhidmat sebagai pegawai berjawatan tinggi, antaranya sebagai ketua bagi institut pendidikan dan pendakwaraya bagi mahkamah kerajaan.

Walau bagaimanapun, datuk Yi Sun Shin-telah menjadi ahli bagi puak reformasi yang diketuai oleh negarawan Jo Kwang Jo, yang ditentang hebat oleh pemerintah pada waktu itu, iaitu Raja Myungjong. Akibatnya, seluruh ahli keluarga sebelah datuknya, iaitu keturunan Yi Duksu tidak disukai oleh pihak kerajaan dan datuknya, Yi Jung tidak mampu memegang apa-apa jawatan dalam kerajaan. Kerana inilah keluarga Yi Sun-Shin akhirnya menderita dalam kemiskinan.

Bagi mengurangkan perbelanjaan hidup di ibu kota Joseon, Yi Sun-Shin bersama keluarganya telah berpindah ke Ahsan, iaitu kampung halaman ibunya. Yi Sun-Shin baru meningkat remaja ketika itu. Di kampung, beliau adalah seorang remaja yang aktif dan mempunyai pemikiran yang cerdas.

Malah, sejak kecil lagi beliau telah tertarik kepada permainan per4ng dan segala aspek berkaitan ket3nteraan. Apa yang pasti, meskipun hanya dalam permainan, Yi Sun-Shin sentiasa memainkan peranan sebagai ketua dalam ket3nteraan.

Pada usia 21 tahun, Yi Sun-Shin telah berkahwin dengan anak perempuan Bang Jin, seorang bekas gabenor yang merupakan guru memanah yang terkenal. Tahun berikutnya, Yi Sun-Shin telah memulakan latihan ket3nteraannya sendiri, mempelajari pelbagai aspek dalam ket3nteraan seperti menunggang kuda dan memanah.

Menyertai Peperiksaan Ket3nteraan Kebangsaan Kwago

Impian Yi Sun-Shin adalah untuk menyertai angkatan t3ntera Joseon dan kerana itulah dia giat menjalani latihan secara bersendirian bagi memantapkan dirinya. Pada usia 28 tahun, dalam usahanya untuk menjadi seorang pegawai t3ntera, beliau telah memohon untuk mengambil Peperiksaan Ketenteraan Kebangsaan Kwago, iaitu peperiksaan t3ntera yang terbesar dalam Joseon.

Walau bagaimanapun, Yi Sun-Shin telah gagal dalam peperiksaan ini apabila beliau terjatuh daripada kuda sewaktu ujian memanah ketika berkuda dijalankan. Kakinya patah akibat kejadian ini, namun itu tidak pernah mematahkan semangatnya. Bersama sebelah kakinya yang patah, Yi Sun-Shin telah mengumpulkan ranting-ranting pohon willow dan mengikat pada kaki tersebut.

Yi Sun-Shin kembali meneruskan latihan ket3nteraannya secara bersendirian walaupun gagal dalam peperiksaan tersebut. Setelah beberapa tahun, iaitu pada umur 32 tahun, Yi Sun-Shin sekali lagi telah mengambil peperiksaan itu. Beliau akhirnya berjaya lulus dan diterima memasuki angkatan t3ntera Joseon.

Menjadi pegawai pertahanan kerajaan

Selepas lulus peperiksaan, Yi Sun-Shin telah memulakan tugasnya sebagai pegawai pertahanan di Kubu Dongkubibo, iaitu di sepanjang sempadan di bahagian utara Joseon. Pada waktu itu, ancaman utama yang dihadapi adalah daripada puak barbarian Jurchen hingga ke China Manchuria yang berada di bahagian utara. Puak-puak ini sering menyeberangi kawasan sungai dan meny3rang bandar-bandar yang berada di sekitarnya.

Sebagai seorang pegawai pertahanan yang berdedikasi, Yi Sun-Shin telah bekerja keras dalam mempertahankan sempadan dan mematahkan s3rangan puak barbarian itu. Namun, di sebalik kejayaannya mengalahkan puak barbarian, Yi Sun-Shin langsung tidak dipuji, malah telah diturunkan pangkat dan dihukum ke Baekuijongkun.

Ini semua adalah gara-gara fitnah yang dilemparkan oleh komandernya yang cemburu, iaitu Yi Il. Hukuman yang dikenakan ke atas Yi Sun-Shin agak berat kerana beliau telah dip3njarakan dan dis3ksa. Selepas dibebaskan daripada p3njara, beliau terpaksa berkhidmat tanpa sebarang pangkat, memakai pakaian putih bersama askar biasa yang lain.

Tahun berikutnya, Yi Sun-Shin akhirnya dilepaskan daripada hukuman kerana kejayaannya mematahkan pen4klukan puak barbarian terhadap perkampungan Shijon. Walaupun telah berjaya dan dinaikkan pangkat, Yi Sun-Shin telah berhadapan dengan pelbagai bantahan serta tentangan terhadap kenaikan pangkatnya itu.

Keadaan ini adalah kerana sikap Yi Sun-Shin yang jujur dan integriti kukuh yang dipegangnya sewaktu berkhidmat membuatkan beliau sering menghadapi konflik dengan para pegawai atasan yang korup dan sering mengambil kesempatan.

Dalam satu insiden, Yi Sun-Shin enggan menyebelahi kawan-kawan pegawai atasannya yang ingin dinaikkan pangkat dan tidak membenarkan para pegawai lain menggunakan aset serta harta kerajaan. Sikap inilah yang menjadikan Yi Sun-Shin tidak disukai oleh para pegawai atasan lain dalam pasukan t3ntera.

Pelantikan sebagai Cholla Juasusa

Selepas dilanda kekecewaan serta turun naik yang berlaku dalam perjalanan kerjayanya, Yi Sun-Shin telah dinaikkan pangkat sebagai Cholla Juasusa, iaitu Laksamana Pemerintah Daerah bagi kawasan barat daya laut Joseon. Kenaikan pangkat ini adalah hasil cadangan dan sokongan kuat Ryu Sung Ryong, iaitu Timbalan Perdana Menteri Joseon waktu itu. Yi Sun-Shin berusia 45 tahun ketika itu.

Perkara pertama yang dilakukan oleh Yi Sun-Shin selepas pelantikannya sebagai Laksamana adalah membuat persiapan awal bagi menghadapi p3rang. Ini kerana beliau percaya dan boleh menjangkakan bahawa p3rang dengan pihak Jepun boleh tercetus pada bila-bila masa sahaja.

Yi Sun-Shin telah memeriksa kesemua s3njata serta sistem pertahanan yang dimiliki. Beliau menyimpan lebih banyak bekalan s3njata dan membuat catuan terhadap barang yang sedia ada. Kapal-kapal baru mula dibina. Dan Yi Sun-Shin mula giat melatih angkatan tentera lautnya. Pada masa inilah, beliau telah mula merangka pembinaan kapal penyu (iron clad turtle ship) yang juga dikenali sebagai Gobukseon.

Yi Sun-Shin mengambil inisiatif sendiri dalam membuat perancangan awal menghadapi pep3rangan walaupun pegawai lain enggan percaya bahawa p3p3rangan dengan Jepun pasti berlaku. Beliau mula memperkukuhkan pasukan angkatan lautnya dengan pelbagai pembaharuan, termasuklah pembinaan kapal penyu.

Permulaan P3rang Imjin

Pada 13 April 1592, lebih kurang setahun selepas pelantikannya sebagai Laksamana Pemerintah, pihak Jepun telah men4kluk pelabuhan di Busan dengan angkatan t3ntera mereka seramai 160,000 orang, di bawah arahan ketua mereka iaitu Toyotomi Hideyoshi. Pihak Jepun telah bersiap sedia dengan kelengkapan s3njata barat yang baru, dikenali sebagai Jochong, iaitu versi lama bagi rifle moden.

Melihatkan keadaan musuh yang serba lengkap, dua laksamana yang bertanggungjawab menjaga Wilayah Gyeongsang (salah seorangnya bernama Won Kyun) telah melarikan diri daripada pert3mpuran itu. Keadaan ini meninggalkan beban yang berat bagi Yi Sun-Shin untuk mempertahankan bahagian selatan negara.

Pada sekitar 4 Mei 1592, Yi Sun-Shin dan pasukannya telah belayar ke arah timur bagi bertemu dengan angkatan Jepun untuk bert3mpur buat pertama kalinya. Tiga hari kemudian, dengan menggunakan kapal p3rang (Panoksun) yang dilengkapi dengan 24 buah meriam di bahagian bawahnya bagi menentang angkatan Jepun, kemenangan telah berpihak ke atas Yi Sun-Shin dan pasukannya.

Pada Jun 1592, Yi Sun-Shin menghadapi konfrontasi kedua dengan angkatan Jepun, yang berlaku di Dangpo dan Sachon. Dan buat pertama kalinya, Yi Sun-Shin telah menggunakan kapal penyu Gobukseon yang dibinanya untuk menentang pihak Jepun. Gobukseon terbukti mampu menjadi kuasa pemusnah untuk menentang kapal musuh. Dan pihak Jepun sendiri terkejut dengan penggunaan kapal ini yang ternyata berjaya menangkis s3rangan musuh.

Pada Julai 1592, Yi Sun-Shin dan pihak Jepun bert3mpur buat kali ketiga di Laut Hansan. Di sini, beliau memperoleh kemenangan ke atas Jepun dengan menggunakan taktik Hakikjin, atau ser4ngan secara crane wing-shaped encircling. Walaupun Yi Sun-Shin dan angkatannya kehilangan 19 nyawa, mereka telah berjaya memusnahkan 59 buah kapal Jepun dan memb4n4h lebih 9000 orang tenteranya.

Dengan kemenangan ini, Yi Sun-Shin berjaya mendapatkan kawalan sepenuhnya ke atas laut selatan, sekaligus meranapkan impian Jepun untuk membuka laluan ke bahagian laut timur berdekatan dengan Hansung. Pada tahun 1593, selepas pert3mpuran di Laut Hansan, beliau telah dinaikkan pangkat sebagai Tongjesa, iaitu Komander Tertinggi Angkatan Laut untuk tiga wilayah.

Helah agen dua muka dan penahanan Yi Sun-Shin

Pihak Jepun yang mengalami kekalahan dalam p3rang mengambil kesempatan atas kemelut yang berlaku dalam kalangan pegawai istana dengan menghantar seorang agen dua muka bernama Yoshira untuk bertemu jeneral Joseon bernama Kim Gyeong Seo. Yoshira meyakinkan jeneral bahawa dia akan menjadi perisik kepada Joseon sehinggalah Kim percaya dengan semua kata-katanya.

Agen dua muka ini telah memberitahu Kim bahawa jeneral terkenal Jepun, Kato Kiyomasa akan bertolak dari pulau Tsushima menuju ke pelabuhan Busan bagi melakukan s3rangan di bahagian perairan selatan. Mesej ini telah dihantar kepada Raja Seonjo dan akhirnya perintah dikeluarkan agar Yi Sun-Shin bergerak ke kawasan tersebut bagi menangkap jeneral Jepun yang terkenal itu.

Walau bagaimanapun, Yi Sun-Shin yang mengetahui bahawa maklumat itu adalah palsu menolak perintah Raja Seonjo lalu membuatkan baginda murka. Raja Seonjo mengarahkan agar Yi Sun-Shin ditangkap dan dibawa ke Hansung. Di situ, beliau telah dis3ksa dan bakal dijatuhkan hukuman m4ti akibat melanggar perintah diraja.

Orang ramai mula membuat bantahan dan rayuan kepada raja, menyatakan bahawa Yi Sun-Shin tidak bersalah dan mengingatkan tentang jasanya dalam pertempuran dengan Jepun. Raja Seonjo akhirnya menggugurkan perintah hukuman m4ti dan mengarahkan Yi Sun-Shin dih4kum sekali lagi ke Baekuijongkun. Beliau sekali lagi berkhidmat sebagai tentera tanpa pangkat, dan mengembara hingga ke bahagian laut selatan bagi menyertai Kwon Yul, iaitu Ketua Komander Tertinggi.

Dalam perjalanannya, Yi Sun-Shin mendapat berita bahawa ibunya telah meninggal dunia dalam perjalanan ke Ahsan. Ibunya dikatakan gembira dengan berita pembebasannya daripada p3njara dan belayar melalui jalan laut untuk bertemunya di Ahsan, namun akhirnya meninggal dunia. Yi Sun-Shin begitu sedih dengan berita kem4tian ibunya.

Kemusnahan angkatan t3ntera laut Joseon

Selepas penahanan dan penurunan pangkat Yi Sun-Shin, Won Kyun (laksamana yang melarikan diri) yang masih berjawatan komander tertinggi telah menggantikan Yi Sun-Shin sebagai Laksamana Komander bagi t3ntera laut Joseon. Won Kyun ini telah lama cemburu dengan kejayaan Yi Sun-Shin dan sentiasa menganggapnya sebagai musuh.

Pada 15 Julai 1597, selepas Yi Sun-Shin enggan melaksanakan perintah diraja untuk bertolak ke pelabuhan di Busan, Won Kyun membawa angkatan t3ntera laut bagi menyerang jeneral yang dikatakan berada di situ. Namun, angkatan t3ntera Jepun telah bersiap sedia dengan taktik yang tersusun rapi dan hanya menanti kedatangan t3ntera Joseon.

Akibatnya, seluruh t3ntera laut Joseon dihapuskan dan Won Kyun sendiri telah terb4nuh dalam pert3mpuran ini. Keadaan ini telah memusnahkan angkatan t3ntera laut yang telah dibina oleh Yi Sun-Shin selama bertahun-tahun, hanya dalam sekelip mata.

Pert3mpuran Myeongnyang

Setelah kekalahan yang memalukan dengan pihak Jepun, Raja Seonjo telah melantik semula Yi Sun-Shin sebagai Komander Tertinggi angkatan laut untuk tiga wilayah dan mengarahkan beliau untuk membina semula angkatan laut yang baru. Pihak Jepun pula telah mula bergerak ke arah ibu kota Hansung. Yi Sun-Shin telah mengumpulkan semula 13 buah Panoksun, dan mula melatih para kelasi dan t3ntera yang lain.

Pada 16 September, bersama angkatan t3ntera yang baru serta 13 buah kapal p3rang Panoksun, Yi Sun-Shin telah menyekat Selat Myeongnyang, dan berjaya menghalang kemaraan Jepun ke arah Hansung. Dengan hanya 13 buah kapal p3rang, beliau dan angkatan tenteranya melawan 133 buah kapal p3rang musuh. Pada akhir pert3mpuran, Yi Sun-Shin berjaya mempertahankan kapal p3rangnya dan menumpaskan lebih 30 buah kapal p3rang musuh dengan 4000 orang t3ntera musuh telah terk0rban.

Pert3mpuran Noryang

Pada 16 Disember 1598, Yi Sun-Shin yang mendapat bantuan daripada sahabatnya, iaitu Laksamana Chen Lin (Jin Ihn) dari Kerajaan Ming China telah meny3rang pihak Jepun yang membawa angkatan t3ntera bersama 500 buah kapal p3rang. Pihak musuh dalam perjalanan menuju ke bandar Soonchon.

Pihak Jepun dikatakan menuju ke bandar Soonchon ini bagi bergabung dengan pegawai mereka, iaitu Konishi Yukinaga yang telah membuat kubu kukuh di Soonchon. Akibat berada jauh daripada pasukannya yang lain, angkatan Konishi Yukinaga ini terpaksa bertemu semula dengan pasukan yang lain untuk kembali ke Jepun kerana pemerintah mereka, iaitu Toyotomi Hideyoshi telah meninggal dunia.

Pada malam tersebut, Yi Sun-Shin yang dibantu oleh angkatan t3ntera Ming, bersama 145 buah kapal p3rang telah membuat s3rangan mengejut ke atas angkatan Jepun yang mempunyai 500 buah kapal p3rang. Pertempuran begitu sengit. Dan di akhirnya, selepas menghapuskan lebih 200 orang t3ntera musuh, Yi Sun-Shin telah dit3mbak di bahagian dadanya.

Bimbang dengan semangat para t3nteranya, Yi Sun-Shin telah berpesan kepada anaknya, Yi Hoe serta anak saudaranya, Yi Wan;

“Tutup mayat aku dengan perisai. P3rang masih berlangsung. Jangan dedahkan kem4tianku.”

Sebaik sahaja beliau mengucapkan kata-kata itu, Yi Sun-Shin akhirnya meninggal dunia. Anak saudaranya, Yi Wan telah memakai baju besi milik Yi Sun-Shin dan meneruskan pert3mpuran demi membangkitkan semangat para tentera mereka. Pert3mpuran di Selat Noryang, seperti mana pert3mpuran yang lain, turut memberi kemenangan mutlak kepada pasukan Yi Sun-Shin. Dan kemenangan ini akhirnya telah menamatkan P3rang Imjin selama 7 tahun dengan pihak Jepun.

Mayat Yi Sun-Shin telah dibawa pulang ke kampung halamannya di Ahsan, dan disemadikan di sebelah kubur ayahnya, iaitu Yi Jung. Kuil-kuil di seluruh Joseon telah melakukan upacara hormat bagi mengingati kem4tian Yi Sun-Shin. Seluruh rakyat Joseon telah meratapi kehilangan seorang lelaki hebat yang berk0rban demi mempertahankan negaranya.

Diari p3rang Nanjung Ilgi

Diari P3rang Yi Sun-Shin atau dikenali sebagai Nanjung Ilgi merupakan catatan diari peribadi milik Yi Sun-Shin yang telah ditulis antara tahun 1592 hingga 1598. Diari ini mencatatkan penerangan serta pengalaman beliau sepanjang pencerobohan Jepun ke atas Joseon serta strategi dan taktik yang dilakukan dalam p3p3rangan.

Diari ini telah disenaraikan dalam daftar Memory of the World Registry UNESCO dan merupakan khazanah milik Korea yang ke-76. Catatan asal Nanjung Ilgi mempunyai lebih kurang 205 halaman yang dibahagikan kepada 7 bahagian.

Ia memperincikan tentang kehidupan Yi Sun-Shin dalam kem t3ntera, strategi yang dilakukan, kempen t3ntera laut, nama serta jawatan pegawai kerajaan yang berinteraksi dengannya, maklumat cuaca dan geografi serta pemerhatian peribadinya terhadap apa yang berlaku dalam angkatan t3nteranya.

Setiap catatannya tidak bersambung, ada juga yang terhenti di pertengahan diari, yang mana pada waktu-waktu pep3rangan berlangsung, Yi Sun-Shin tidak dapat meneruskan catatannya.

Dalam satu catatannya, Yi Sun-Shin ada menyatakan tentang kebimbangannya terhadap bekalan makanan yang sedikit untuk angkatan t3nteranya pada musim sejuk. Melalui diari ini, dapat dilihat bahawa Yi Sun-Shin sentiasa mengambil berat akan keadaan angkatan t3ntera pimpinannya.

Diari p3rang ini telah digunakan secara meluas bukan sahaja di Korea, malah turut diaplikasikan di negara-negara Barat, yang menyanjung tinggi kehebatan Yi Sun-Shin dalam sejarah Korea.

Penghargaan buat Yi Sun-Shin

Selepas kem4tiannya, Yi Sun-Shin telah dianugerahkan pangkat sebagai Chungmugong, malah diletakkan dalam daftar sebagai Seonmu Ildeung Gongsin. Malah, jawatan terakhir beliau, iaitu sebagai Komander Tertinggi untuk tiga wilayah telah digunakan untuk semua komander yang lain dalam t3ntera laut sehingga tahun 1896.

Patung Yi Sun-Shin telah dibina di tengah-tengah kawasan Sejongno di Seoul dan juga berhadapan dengan Busan Tower di Busan. Malah, kisah Yi Sun-Shin ini telah banyak divisualkan melalui layar perak dan layar kaca menerusi drama seperti Immortal Admiral Yi Sun-Sin yang disiarkan di KBS, serta filem The Admiral: Roaring Currents.

Kesimpulan

Yi Sun-Shin adalah antara tokoh agung yang dihormati bukan sahaja di negaranya, malah turut dijulang namanya di negara-negara Barat yang lain. Beliau meninggalkan impak yang besar dalam catatan sejarah dan menunjukkan contoh bagaimana seorang lelaki harus memajukan diri demi keluarga, masyarakat dan negaranya.Yi Sun-Shin akan selamanya dikenang sebagai seorang perwira negara, seperti yang dicatatkan oleh pengkaji sejarah Korea:

“Laut menangis, langit juga menangis ketika kem4tiannya. Dan seluruh rakyat Joseon meratapi kehilangan seorang lelaki yang hebat dan hero yang berk0rban demi tanahairnya.”

RUJUKAN:

Gilbert, M. J. (2007). Admiral Yi Sun–Shin, the Turtle Ships, and Modern Asian History. Education About Asia, 12(1), 29–35.

Kang, S. (2009). National Disgrace: Korea, Japan and The Imjin War. In Columbia East Asia Review (pp. 56–66).

Lee, K. (2015). Beyond Yi Sun-Shin and the Ming: The Performance of the Korean Army during the First Japanese Invasion of Korea, 1592-1598. In From Climactic Destruction to Economic Revitalization: Commerce, Disease and War in Eurasia, 1200-1900 (Vol. 6). Emory Endeavors in World History.

Lee, N. W., & Lee, J. E. (2014). A Brief Study of Yi Sun-Shin.


Kenapa Kereta Masih Belum Boleh Terbang?

1. Kereta terbang atau ‘flying car’ boleh dikatakan sebuah fantasi sains yang sering menjadi pertaruhan oleh industri hiburan Holywood dalam menghasilkan karya-karya mereka. Sungguhpun begitu, asas kepada idea kereta terbang tetap berada dibawah bumbung keilmuan sains dan kejuruteraan. Terminologi kereta terbang sendiri merujuk kepada kereta dan juga terbang yang mana kita semua sedia maklum apa itu kereta dan apakah itu terbang. Mudahnya, kereta terbang mestilah boleh bergerak di atas jalan sepertimana sebuah kereta dan juga mestilah boleh terbang di udara samada seperti helikopter ataupun kapal terbang.

2. Kereta terbang sentiasa menjadi hype dan science fiction yang digembar-gemburkan sejak dulu lagi. Idea berkenaan kereta terbang telah pun wujud sejak 1924 lagi setelah majalah sains di Amerika Syarikat, Popular Science keluaran Julai tahun itu menyebut mengenai kereta terbang dengan artikel bertajuk ‘Flying Autos in 20 years’ [1].Namun sehingga kini kereta terbang masih tidak dapat menembusi pasaran komersil secara meluas atas beberapa faktor yang akan dibincangkan selepas ini.

3. Sebenarnya, bukanlah kereta terbang tidak dapat dihasilkan kerana keterhadan teknologi. Teknologi yang wujud pada waktu ini sebenarnya sudah lebih daripada mampu untuk menghasilkan kereta terbang yang canggih, malah sebelum Perang Dunia ke-2 lagi saintis dan jurutera penerbangan boleh dan mampu membinanya. Di tahun 50an dan 60an lagi saintis telah mampu menghantar space probe ke angkasa lepas menunjukkan ketinggian teknologi yang dicapai, malah di sekitar tahun 40an lagi manusia telah membina ICBM dan Bom Atom. Apakah kereta terbang yang lebih ringkas dan kurang kompleks tidak mampu dihasilkan mereka?

4. Jawapannya, kereta terbang tidak menjadi realiti bukan kerana keterhadan ilmu dan teknologi penghasilan tetapi lebih kepada aspek lain (yang akan dibincangkan nanti), menjadikan prospek kereta terbang tidak mendapat tempat di hati pelabur dan kerajaan.

5. Kereta terbang telah pun wujud selewat-lewatnya di tahun 30an. Di tahun 1930-an, Waldo Waterman telahpun menghasilkan kereta terbang rekaan beliau. Kereta terbang yang diberi nama Waterman Aerobile [2] itu dihasilkan setelah beliau memasuki sebuah pertandingan ‘US Government Aircraft Design Contest’ oleh Bureau of Aeronautics, Amerika Syarikat [3] yang menawarkan hadiah 700 USD pada waktu itu.

6. Oleh itu kita dapat meneliti beberapa perkara kenapakah kereta terbang tidak bersimpang-siur diatas bumbung rumah masing-masing saat ini. Diunjurkan bahawa kereta terbang tidak dapat memberi ‘destructive effect’ kepada industri penerbangan dan automotif, dan juga sistem pengangkutan lain sekurang-kurangnya dalam 15 ke 30 tahun akan datang. Kereta terbang adalah sebuah hype retro yang diberi wajah baru dan dipakaikan dengan teknologi moden tetapi keterhadan kereta terbang sebenarnya bukan pada teknologi melainkan faktor-faktor di bawah:

i. UNDANG-UNDANG

7. Undang-undang udara atau undang-undang penerbangan sebenarnya bermula selepas konvensyen antarabangsa yang diadakan pada tahun 1944 iaitu Chicago Convention on International Civil Aviation yang bertujuan membincangkan halatuju keselamatan dan kemajuan sistem penerbangan awam antarabangsa. Hasil daripada konvensyen tersebut, tertubuhlah ICAO ataupun International Civil Aviation Organization yang kini adalah sebuah agensi di bawah PBB [4]. Di Malaysia, undang-undang berkaitan penerbangan awam adalah di bawah bidangkuasa Deparment of Civil Aviation, DCA [5]. Manakala, undang-undang jalan raya pula berada dibawah Jabatan Pengangkutan Jalan, JPJ.

8. Oleh kerana kereta terbang hanya layak diklasifikasikan sebagai kereta terbang jika ia boleh bergerak di atas jalan raya dan terbang di udara maka ia tentulah tertakluk kepada kedua-dua undang-undang berkaitan selagimana tiada undang-undang yang tergabungjalin antara pengangkutan udara dan pengangkutan darat maka kereta terbang adalah terhad dari segi perspektif undang-undang.

9. Di seluruh dunia, undang-undang jalan darat dan undang-undang penerbangan awam adalah berasingan dan ia menjadi faktor utama yang kenapa kereta terbang tidak berjaya menjadi pesaing kepada kapal terbang/helikopter dan kereta.

ii. PENGUATKUASAAN

10. Sungguhpun keterhadan perkara bersifat legal ke atas kereta terbang itu dilihat tidak memberi halangan kepada penghasilan kereta terbang, tetapi ia memberi impak kepada perkara-perkara lain yang berkaitan justeru ia sebenar secara tidak lansung memberi kesan kepada penghasilan, pelaburan, dan pemasaran kereta terbang.

11. Oleh kerana kereta dan apa-apa objek terbang berada di bawah undang-undang yang berbeza maka penguatkuasaan keatas kereta terbang menjadi rumit dan leceh. Misalnya, kereta terbang mempunyai kebarangkalian untuk mengalami kemalangan seperti mana kereta dan kapal terbang tetapi peruntukan undang-undang belum ada untuk membawa kes kemalangan itu di bawah bidang kuasa JPJ ataupun DCA. Ini adalah konflik keatas jabatan penguatkuasaan.

12. Kalau kereta ada langgar lari, tetapi kalau kereta terbang dah jadi kes langgar terbang pula.

iii. KESELAMATAN

13. Isu kelesamatan antara isu pokok kegagalan kereta terbang yang menyebabkan pelabur dan kerajaan seluruh dunia dari dahulu hingga kini tidak ‘ikhlas’ untuk memajukan industri kereta terbang sepertimana sokongan mereka keatas industri kapal terbang/helikopter dan automotif.

14. Kapal terbang adalah sistem pengangkutan yang paling selamat di dunia. Kereta terbang dari perspektif keselamatan tidak dapat memberi jaminan menyeluruh mengenai keselamatan pengangkutan jenis ini tambah-tambah lagi ia melibatkan jalan dan udara.

15. Kita seringkali melihat berita kemalangan di jalan kerana kecuaian pemandu ataupun kerana melanggar peraturan jalan raya dan kini risiko itu berpindah kepada mode pengangkutan udara sekiranya ramai orang mula berminat kereta terbang ini. Menjadikan indeks penerbangan udara tidak lagi selamat seperti sebelum ini dengan bertambahnya kenderaan di ruang udara. Selagi mana sistem yang mungkin wujud itu belum matang maka pastinya akan ada kemalangan di darat dan juga di udara.

16. Bayangkan, tengah makan nasi tengah hari di rumah mak, cuti hari ahad ada malaun mabuk mana terjun ke dapur dengan kereta terbangnya. Tersedak, putus selera.

17. Itu belum masuk perihal psikologi manusia yang berubah apabila berada di ketinggian tertentu dan kemudian turun pula memandu di bawah, tidak seperti kapal terbang atau helikopter yang mana terdapat senggang antara pilot itu menjadi pilot dan pilot itu menjadi pemandu kereta.

18. Belum diperinicikan lagi mengenai ‘airworthiness’ sesebuah kenderaan terbang. Kerana kereta terbang boleh terbang maka seharusnya ia tertakluk kepada airworthiness. (Sila rujuk website DCA atau ICAO atau goole untuk dapat idea apa itu airworthiness)

iv. PERSEMPADANAN

19. Seperti yang diceritakan tadi, undang-undang udara seluruh dunia sebenarnya berada di bawah payung ICAO, jadi setiap negara mempunyai undang-undang penerbangan awam yang hampir sama biarpun setiap negara turut mempunyai klausa-klausa yang unik.

20. Status kereta terbang itu bersifat kereta dan bersifat terbangnya itu menjadikan isu sempadan ruang udara antarabangsa suatu isu yang menarik kerana terdapat perkara yang menjadi persoalan.Pertama, apakah kereta terbang boleh memasuki ruang udara negara lain? Bolehkah ia mendarat? Dan ketiga bolehkah setelah mendarat, ia dipandu dinegara tersebut?

21. Ini sekali lagi memberi kesan kepada keselamatan sesebuah wilayah kerana ia bukan sahaja boleh digunakan oleh orang-orang ‘baik’ sahaja.

22. Tambahan pula jika ia melibatkan penerbangan antarabangsa, di bawah bidang kuasa siapakah penguatkuasaan akan mengambil tempat? Kalau di dapati penjenayah daripada negara luar masuk apakah TUDM boleh intercept dengan SU30-MKM mereka? Atau Sayap Udara PDRM yang perlu mengejar mereka? Atau perlu wujud juga Unit Kereta Terbang PDRM?

v. KAWALAN RUANG UDARA

23. Ruang udara juga sebenarnya seperti jalan-jalan di darat yang mempunyai sistem kawalan trafik. Di Malaysia ia di kawal selia oleh Air Trafic Controller di bawah DCA. Oleh itu, kereta terbang memberi trafik tambahan kepada trafik darat dan juga trafik udara.

24. Ini menjadikan trafik udara semakin sesak (yang sememangnya cukup sesak pada waktu ini) dan memerlukan kawalan yang lebih. Ini menyukarkan, tambahan pula ia meningkatkan kos (misalnya kos pengurusan) secara tidak lansung kepada kerajaan menjadikan kereta terbang kurang menarik sekiranya kereta terbang tidak dapat memberi impak kepada ekonomi negera secara lansung.

25. Isu drone oleh penghobi yang pernah mengambil gambar kapal terbang secara dekat beberapa tahun lepas sebagai contoh bahawa kereta terbang juga pastinya akan menjadi bahan ‘mainan’ segelintir pihak yang tidak bertanggungjawab, melakukan perkara-perkara berbahaya yang boleh melacurkan keselamatan diri dan orang lain demi sesuap like di media sosial. Ini memerlukan penelitian, bermula dengan penggubalan undang-undang yang jelas.

vi. PERMIT DAN LESEN

26. Permit atau lesen untuk melayakkan seseorang itu boleh menerbangkan kereta adalah sangat penting. Setakat ini, tidak diketahui apakah telah wujud lesen untuk sebuah kenderaan yang boleh terbang dan boleh dipandu di jalan raya secara bersama.

27. Kereta terbang jika hanya boleh atau dilesenkan untuk ‘taxi’, ‘take off’, terbang dan mendarat sahaja maka biarpun bagaimana bentuknya ia belum boleh memenuhi definisi kereta terbang. Kereta terbang mestilah boleh dilesenkan untuk dipandu di darat dan udara kerana tujuannya jelas, penciptaan kereta terbang adalah menggabungkan fungsi kereta dan fungsi kenderaan terbang.

28. Sekali lagi, isu lesen sebenarnya sangat berkait rapat dengan isu keselamatan juga.

29. Jika ia hanya dilesenkan untuk terbang, itu orang panggil helikopter saja.

vii. POLISI INSURAN

30. Terdapat dua isu berkenaan polisi insuran dalam perkara ini. Pertama ialah polisi insuran kenderaan yakni polisi kereta terbang yang tidak diketahui wujud atau tidak. Jika didapati wujud di mana-mana negara maka ia menjadi precedence kepada penggubalan dasar, peraturan dan undang-undang di negara lain dan maka ia boleh menjadi faktor kepada kemajuan industri ini. Jika tidak, maka ia masih jauh lagi.

31. Keduanya ialah isu polisi insuran peribadi. Premium insuran yang dibeli adakah yang menawarkan premium yang melindungi pemandu dan penumpang kereta terbang. Jika kereta terbang tidak disokong dengan polisi insuran maka ia sebenarnya masih tidak mendapat tempat di peringkat pembekal premium insuran.

viii. PASARAN

32. Pasaran kereta terbang buat masa ini amatlah ‘rare’ atau ‘super niche’. Sehinggalah kesemua tujuh perkara diatas dapat di atasi maka waktu itu ia akan berada dalam pasaran yang lebih baik, niche market barangkali.

33. Logiknya harga kereta terbang tentulah lebih mahal berbanding banyak kereta dan insurannya juga tentu lebih mahal, maka mass market untuk kereta terbang masih jauh dianggarkan 30 tahun lagi barulah ia matang, itu pun sekiranya ia mendapat tempat di hati kerajaan seluruh dunia dan juga pelabur dan jika ia tidak terkesan dengan sistem pengangkutan lain.

34. Kereta terbang tak mustahil, tetapi babi terbang sudah menjadi realiti, lutong terbang? – lutong belum boleh terbang.

KESIMPULAN

35. Oleh kerana kereta terbang menjadi isu panas sebelum ini, maka beberapa cadangan boleh diberi apakah teknologi yang boleh diberikan perhatian oleh pelabur dan kerajaan selain daripada ‘kereta terbang’ (or whatever it is called, manned quadcopter?) yang dilihat mempunyai potensi yang cukup besar.

36. Antaranya ialah kereta elektrik pandu tanpa pemandu – inilah yang layak diberi perhatian lebih serius dalam masa terdekat ini lagi-lagi kerajaan berhasrat untuk membangunkan kereta nasional ketiga.

37. Keduanya ialah ‘rail transportation’. Apa-apa sistem yang melibatkan rail lagi-lagi jika ia berkelajuan tinggi, jika diintegrasikan seluruh negara maka tentunya kesan yang lebih baik dapat dinikmati – integrasi sistem rail yang saling bersambungan dan melengkapi, kereta api, subway,tube, LRT, MRT, HSR, et cetera.

38. Sistem pengangkutan bersepadu – jalinan sistem ‘rail transportation’, lapangan terbang dan pelabuhan feri atau port yang lebih menyeluruh.

39. Rasanya masih ada lagi beberapa perkara kenapa selepas lebih 80 puluh tahun kereta terbang pertama dicipta ia masih tidak mampu menjadi sebuah realiti yang normal. Jawapan mudah, berdasarkan poin-poin diatas, kereta terbang pada masa ini adalah tidak relevan.

40. Sekian.

p/s: ini adalah pendapat peribadi. Unjuran 15-30 tahun di dalam artikel adalah congakkan peribadi berdasarkan perhatian penulis tanpa kajian emperikal.

SUMBER

Artikel dinaikkan selepas mendapat izin penulis asal, Muhammad Shahrul Niizam


Angkara French Fries Kejung, Mekdi Hampir Tewas Kepada Burger King

Bila bercakap tentang french fries, pasti Mekdi akan jadi sebutan walaupun cepat kejung. Burger King nampak benda ni lantas lancarkan Perang French Fries terhadap Mekdi.

Macam mana perang ini boleh berlaku?

Sejak awal lagi, Burger King sentiasa kalah dengan Mekdi biarpun kedua-duanya menawarkan menu yang hampir sama. Tapi ada satu kelemahan Mekdi yang Burger King dapat kesan iaitu french fries.

Masalah utama french fries Mekdi adalah cepat kejung dan keras bila dah sejuk. Ditambah lagi, biasanya pelanggan tidak akan menghabiskan french fries yang kejung lalu berlaku pembaziran.

Apa yang Burger King buat adalah bereksperimen untuk menghasilkan french fresh yang rangup dan tak cepat kejung. Burger King berjaya menemui resepi terbaik dengan mengaulkan jejari kentang bersama tepung ubi.

Tapi resepi baru itu masih belum mampu tarik ramai pelanggan. Jadi Burger King beri french fries percuma kepada 500 pelanggan terpilih untuk dapatkan maklum balas. Hampir kesemua pelanggan menyukai french fries tersebut.

Mekdi yang melihat situasi itu kekal tenang. Sebab hampir 9 juta pelanggan membeli french fries setiap hari. Setakat hilang 500 orang pelanggan, sikit pun tak goyang.

Burger King membalas balik dengan memberi 15 juta french fries percuma kepada pelanggan setiap hari. Respon yang diterima amatlah positif sehingga ramai pelanggan setia Mekdi turut menggemari french fries Burger King.

Habis menggelabah beruk Mekdi. Lepas tu dia terus tawarkan french fries percuma jika pelanggan beli set large. Burger King pula hanya gelak saja lihat reaksi Mekdi. Katanya deme tak tergugat pun dengan strategi Mekdi.

Tak boleh jadi ni sebab dah nak hampir kalah. Mekdi pun menyerang menu Burger King yang lain iaitu whopper dengan menawarkan Big Xtra. Strategi itu berjaya dan Burger King terpaksa memberikan fokus bagi menghadapi Mekdi dalam persaingan burger pula.

Lama-kelamaan, french fries mula terabai dan ramai pelanggan semakin tidak menggemarinya. Malah ada yang cakap makan french fries Burger King macam telan kacang panjang yang disalut kertas pasir.

Bermula sejak itu french fries Mekdi mendapat sambutan kembali kerana keaslian resepinya biarpun cepat kejung. Burger King pula kurangkan asakannya terhadap Mekdi dan memberikan fokus kepada whopper.

Tak tahu nak buat apa masa makan french fries kejung, jom baca ENAM ANGKA MENJELANG DISEMBER. Boleh beli di https://bit.ly/3XNFpky


Hamba Paling Berjaya Dalam Sejarah India

Malik kafur Hazardinari ” Chand Ram ” 1000 Dinar Malik (Dinasti Khilji)

Beliau hidup ketika pada zaman Dinasti Khilji (dinasti Islam asal keturunan turki) pada tahun 1310an iaitu pada masa pemerintahan Sultan Alauddin Khilji, seorang Sultan terkenal yang menakluk separuh negara India serta mengusir bangsa Mongol dari India dengan angkatan perang gajah.

Tidak banyak diketahui tentang kisah masa lalu Malik Kafur sebelum beliau diangkat oleh Sultan Alauddin Khilji kecuali beliau merupakan orang Gujarat yang ditawan oleh Sultan Alauddin Khilji sewaktu menakluk Khambhat ketika kempen penaklukan India utara pada tahun 1297.

Kisahnya bermula apabila Sultan Alauddin Khilji sangat terpesona dengan ketampanan Chand Ram (nama asal Malik Kafur) dan dengan segera Sultan Alauddin Khilji Mengebirikan Chand Ram, menjadikannya seorang Nam / Kasim (Hamba) peribadi di Istana seterusnya mengislamkan Chand Ram dan menukar nama ke Malik Kafur.

Selama penaklukan Sultan Alauddin Khilji di Gujarat, panglimanya telah membawa barang rampasan yang sangat besar dari sana termasuk seorang tawanan iaitu permaisuri Raja Karan, Kamla Devi (Kemala Dewi jika dimelayukan) dan hamba tampan Malik Kafur serta merta Sultan Aluddin Khilji jatuh cinta dengan kedua-duanya. Sultan Alauddin Khilji mengislamkan Kamala Devi dan menikahinya, dan menjadikan Malik Kafur sebagai hamba pilihan melantik menjadi Malik Naib (jawatan tertinggi bagi golongan hamba) dan seterusnya dilantik menjadi Panglima tentera yang paling senior, walaupun ini bakal menimbulkan hasad dengki pegawai-pegawai lain yang bukan berketurunan hamba.

Walaupun pada awalnya pelantikan Malik Kafur sebagai panglima diragukan oleh pelbagai pihak, namun Malik Kafur segera membuktikan dirinya sebagai seorang panglima yang hebat, meneruskan tradisi dalam pemerintahan Khilji mempunyai panglima-panglima hebat seperti Zafar Khan dan Ghazi Malik(Zafar Khan merupakan panglima yang pertama kali berjaya mengusir Mongol).

Dua panglima yang memegang peranan penting dalam strategi politik ketenteraan (Blood and Iron), dimana beliau menaklukan sekitar kawasan perbatasan barat laut sampai di utara India yang pada saat itu didiami oleh ramai Raja-raja Hindu dan Islam yang merdeka, ditakluk satu-persatu, proses pengislaman bagi yang beragama hindu ataupun bagi wilayah yang islam dipaksa tunduk pada hegemoni Dinasti Khilji, hal ini dilakukan untuk mempersiapkan ” zon penampan ” dari serangan Mongol.

Dengan strategi (Blood and Iron) iaitu banyak daerah-daerah kecil dari utara India ini akan memberikan penentangan hebat bagi bangsa Mongol dan menjadi batu penampan bagi penakluk Mongol sebelum mereka bertembung dengan angkatan perang Sultan Alauddin Khilji, dari sinilah Zafar khan mendapat reputasi sebagai seorang panglima yang tidak pernah kalah dalam penaklukan di utara India mahupun penaklukan Mongol kemudiannya.

Strategi ini berhasil menghalang penaklukan pertama Mongol digagalkan oleh serangkaian rancangan besar ini sehingga akhirnya Mongol dihancurkan pada tahap akhir oleh Angkatan perang utama Sultan Alauddin Khilji yang dipimpin oleh panglima Zafar khan setelah sebelumnya dihalang oleh kerajaan-kerajaan kecil yang dikuasai oleh Sultan Alauddin Khilji di perbatasan India Utara dan barat.

Sebenarnya Malik Kafur ini adalah salah satu hasil dari strategi (Blood and Iron) tersebut didapatkan Sultan Alauddin Khilji merupakan penakluk kota Khambhat yang terkenal salah satu dari bahagian rangkaian penaklukan untuk menghadapi serangan Mongol tersebut.Malik Kafur segera dilantik menjadi ketua panglima perang menggantikan Zafar Khan yang telah wafat lalu melanjutkan kempen keteraan Zafar khan dalam penaklukan beberapa buah daerah di India.

Pada Pertempuran Amroha, Malik Kafur (salah satu hamba peribadinya) iaitu Malik Ghiyas-ud-Din Tughlug memimpin angkatan perang ke daerah Amroha. Dengan kekuatan kesultanan delhi menawan angkatan perang Mongol dalam perjalanan pulang dan menyebabkan kekalahan teruk bagi pihak Mongol. Kedua-dua panglima Mongol ditawan, bersama dengan 8.000 orang tentera Mongol. Dua panglima Mongol dibawa kembali ke Delhi, di mana mereka dihukum oleh dengan hukuman dipijak sampai mati oleh gajah dalam sepanjang tembok kota-kota di Delhi.

Antara Kempen Peperangan Malik Kafur :-

1. Pada tahun 1305 mengalahkan tentera Mongol pada serangan kedua dalam perang Amroha dan Ravi.

2. Pada tahun 1307 hingga 1309 menakluk Kerajaan Devagiri dan Yadava (Yadawa).

3. Pada tahun 1309 hingga 1312 menakluk Malabar, Kerajaan Vira Pandyan dan Madurai.

4. Menghancurkan Kuil Hoysala dan menjarah Kerajaan Vira Pandyan.

Pada akhir kempen ketenteranya, Malik Kafur membawa pulang harta rampasan perang bernilai 241 ton emas, 20.000 kuda dan 612 gajah sarat dengan harta lainnya seperti berlian, batu permata.Inilah Indikator kejayaan kempen ketenteraan Malik Kafur sehingga beliau digelar Hazrat Dinari Malik (1000 Dinar Malik).


Bukit Puteri: Antara Kubu Dan Bunian

Bukit Puteri, seindah namanya, kisah yang
berlingkar di sebalik kewujudan kawasan bersejarah ini juga penuh dengan
lagendanya yang tersendiri. Bukit Puteri yang terletak berhampiran dengan Pasar
Besar Kedai Payang, Kuala Terengganu, merupakan sebuah lokasi yang tidak perlu
diperkenalkan lagi kepada masyarakat setempat dan turut menjadi tumpuan para
pelancong dari dalam dan luar negara.

Lokasinya sangat strategik, iaitu berhampiran
dengan Istana Maziah serta Pejabat Pos Besar Kuala Terengganu yang memudahkan
masyarakat luar Terengganu untuk berkunjung ke Bukit Puteri ini. Bukit Puteri
mempunyai keluasan tanah lebih kurang 0.688 hektar dengan ketinggian yang
mencecah 200 meter dari paras laut. Kawasan Bukit Puteri ini pada hari ini telah
diletakkan di bawah tanggungjawab dan jagaan pihak Muzium Negeri Terengganu dan
menjadi aset pelancongan yang penting bagi negeri Terengganu.

Sejarah dan Asal Usul Bukit Puteri

Asal usul sebenar Bukit Puteri yang telah
wujud sejak abad ke-16 itu tidak dapat dipastikan, namun berdasarkan kisah lagenda
yang diceritakan oleh para penduduk setempat, kawasan ini pada asalnya
merupakan sebuah kerajaan bagi puteri bunian dan menjadi tempat tinggal mereka.
Para puteri bunian ini dikatakan memiliki pelbagai perkakas seperti sudu,
pinggan mangkuk dan pisau yang digunakan untuk majlis keramaian dan
perkahwinan.

Kisah ini juga menyebut bahawa telah menjadi
kelaziman bagi masyarakat pada waktu itu yang tinggal berdekatan dengan kawasan
Bukit Puteri ini untuk meminjam perkakas tersebut dan menggunakannya dalam
majlis keramaian dan perkahwinan yang mereka jalankan. Namun, kebanyakan
perkakas yang dipinjam berkenaan tidak dipulangkan kembali kepada puteri
bunian, malah ada juga perkakas yang rosak dan pecah sewaktu digunakan oleh
penduduk tersebut.

Keadaan ini menjadikan para puteri bunian
yang menghuni kawasan Bukit Puteri kecewa dan merajuk, lalu mereka lari
meninggalkan kawasan tersebut dan akhirnya tinggal di sebuah bukit di Besut. Kisah
inilah yang membawa kepada kewujudan sebuah lagi bukit di kawasan Besut yang
turut dinamakan sebagai Bukit Puteri.

Kisah puteri bunian yang mendiami Bukit
Puteri ini adalah suatu kisah lagenda yang menjadi sebutan masyarakat setempat,
namun berdasarkan catatan sejarah negeri Terengganu, kawasan ini sebenarnya
telah dibuka oleh seorang ketua suku dari Johor, yang bernama Tuk Raja Menteri
yang datang ke Terengganu bagi tujuan melantik Sultan Zainal Abidin I sebagai
sultan Terengganu yang pertama. Selain itu, Bukit Puteri juga adalah lokasi
penting yang berfungsi sebagai sebuah kubu yang menjadi benteng pertahanan
ketika perang saudara tercetus di Terengganu sekitar tahun 1831 hingga 1839.

Kisah perang saudara ini telah bermula pada sekitar
tahun 1831, iaitu di antara Tengku Omar dan Tengku Mansur mengenai siapa yang
harus memegang tampuk pemerintahan di Terengganu. Dalam perebutan kuasa ini,
Tengku Omar telah menggunakan Bukit Puteri sebagai kubu bagi menghalang Tengku
Mansur yang berkubu di kawasan Balik Bukit. Namun, pertelingkahan ini akhirnya
membawa kepada kekalahan Tengku Omar dan baginda meninggalkan Bukit Puteri.  Tengku Mansur kemudiannya telah ditabalkan sebagai
Sultan Mansur Syah II dan Tengku Omar disingkirkan sehingga ke Kemaman dan
akhirnya dibuang negeri ke Lingga.

Sultan Mansur Syah II ini kemudiannya telah
digantikan oleh putera baginda, iaitu Sultan Muhammad Shah. Dalam waktu yang
sama, iaitu sekitar tahun 1836, ketika pemerintahan Sultan Muhammad Shah,
Tengku Omar yang telah kembali dari Lingga telah menyerang Terengganu untuk
merampas takhta kerajaan. Berlaku suatu pertempuran besar di Bukit Puteri dan
akhirnya Sultan Muhammad Shah mengakui kekalahan dan berundur ke Kelantan.
Bukit Puteri pula akhirnya telah dikuasai oleh Tengku Omar yang kemudiannya
ditabalkan menjadi sultan dengan gelaran Sultan Omar Riayat Shah pada tahun
1839.

Namun, peristiwa ini tidak berakhir begitu
sahaja, dan Sultan Muhammad Shah cuba untuk kembali menyerang dengan meminta
bantuan daripada Tengku Hitam di Dungun. Namun, percubaan serangan ini tidak
berjaya kerana Sultan Omar yang berkubu di Bukit Puteri amat sukar untuk
ditandingi. Kubu ini sebenarnya telah dibina oleh Sultan Omar bertujuan sebagai
benteng pertahanan dan ia diperbuat daripada batu bata, tanah liat, bersama
madu, limau dan putih telur.

Monumen dan tinggalan sejarah di Bukit Puteri

Terdapat banyak monumen serta tinggalan
sejarah di Bukit Puteri yang masih boleh dilihat oleh masyarakat pada hari ini.
Di atas puncak Bukit Puteri terdapat sebuah tiang bendera yang digunakan untuk
menaikkan bendera diraja pada hari-hari kebesaran yang pernah berlangsung suatu
ketika dahulu. Tiang bendera yang berketinggian 18 meter dan ditanam pada
kedalaman 2 meter itu telah dipasang ada tahun 1899, iaitu ketika zaman
pemerintahan Sultan Zainal Abidin III.

Selain itu, terdapat juga sebuah Gua Puteri
yang dipercayai menjadi tempat untuk menyimpan peluru dan ubat bedil pada masa
dahulu. Manakala di sebelah atasnya terdapat kesan peninggalan sebuah
singgahsana raja. Menariknya, kawasan Bukit Puteri ini juga turut mempunyai
sebuah rumah api yang mempunyai ketinggian kira-kira 10 meter. Rumah api ini
berfungsi bagi memberi panduan dan petunjuk arah bagi para nelayan serta pelaut
yang memasuki pelabuhan Kuala Terengganu. Rumah api ini turut dikenali sebagai
‘Tanda Kuala Negeri’.

Di atas Bukit Puteri ini juga terdapat kawasan tanah perkuburan pembesar
Melayu pada waktu dahulu. Antaranya ialah kubur milik Syed Yasin Akil Muhammad yang lahir di Sumatera, Indonesia. Selain itu, terdapat
juga sebuah rumah genta yang memuatkan genta (loceng) yang
dibuat pada zaman pemerintahan Sultan Zainal Abidin II iaitu pada sekitar tahun
1908. Genta ini digunakan untuk memasyhurkan sesuatu bencana seperti kebakaran
dan serangan musuh.

Genta yang mempunyai berat 175 kilogram dan
setinggi 78 sentimeter itu diperbuat daripada tembaga kuning oleh seorang
tukang bernama Wan Ali Wan Awang dengan dibantu oleh beberapa tukang lain dari
Kampung Tanjung dan Kampung Paya, Kuala Terengganu. Genta ini akan dipalu dengan kuat apabila berlakunya peristiwa atau
sebarang kegemparan bagi membolehkan rakyat jelata bersiap sedia untuk
menghadapi apa-apa kemungkinan.

Oleh kerana Bukit Puteri ini berperanan
sebagai sebuah kubu pertahanan, maka terdapat banyak meriam yang dapat dilihat
di kawasan tersebut. Berdasarkan sejarah, meriam-meriam berkenaan yang diberi
nama Seri Johor, Seri Buih, Laila Majnun dan Seri Jamlor telah direka khas oleh
pakar dari Portugis, Sepanyol serta orang Melayu tempatan. Meriam Seri Buih
yang turut dikenali sebagai Meriam Dua Beranak merupakan tinggalan meriam
pertama yang dapat dilihat sewaktu menaiki Bukit Puteri ini.

Kedudukan meriam ini yang saling berhubungan,
iaitu sebuah meriam besar yang menjadi seolah-olah ‘ibu’ kepada meriam kecil di
sisinya menyebabkannya mendapat panggilan sebagai Meriam Dua Beranak. Malah,
kehadiran kedua-dua meriam ini juga seumpama menyambut kedatangan para
pengunjung yang hadir ke Bukit Puteri.

Kesimpulan

Bukit Puteri merupakan aset sejarah yang cukup
bernilai kepada negeri Terengganu, kerana ia bukan sahaja menjadi lokasi
pelancongan, malah turut menyimpan pelbagai rahsia dan sejarah kerabat diraja
Terengganu pada zaman dahulu. Pelbagai usaha telah dilakukan oleh pihak Muzium
Negeri Terengganu bagi menarik perhatian setiap lapisan masyarakat untuk
mengenali sejarah dan kisah yang berlaku di sebalik Bukit Puteri ini. Rakyat Terengganu
terutamanya haruslah berbangga dengan tinggalan sejarah yang masih wujud di
Bukit Puteri ini dan sama-sama berusaha untuk memulihara dan memperkenalkan
lokasi bersejarah ini ke mata dunia.

Rujukan

Aminudin, I. (2013).
Bukit Puteri, antara lagenda dan sejarah. Retrieved January 21, 2019, from
https://teganukita.blogspot.com/2013/09/bukit-puteri-antara-lagenda-dan-sejarah.html

Dato’ Setia Jasa Haji Muhammad Saleh Haji
Awang (Misbaha). (1992). Sejarah Darul Iman Hingga 1361H = 1942M (Edisi
Ketiga). Persatuan Sejarah Malaysia Cawangan Terengganu: Kuala Terengganu.

Norhafiza, M. (2017).
Kubu pertahanan Bukit Puteri. Retrieved January 20, 2019, from
http://www.sinarharian.com.my/rencana/kubu-pertahanan-bukit-puteri-1.652850


Seberapa Tepatkah Sejarah Dalam Siri Ertugrul?

Siri drama Turki Dirilis: Ertugrul (Resurrection: Ertugrul) yang telah menamatkan musimnya telah menjadi satu fenomena panas di seluruh dunia dan ia melahirkan jutaan peminat dari seluruh dunia samada mereka penonton Muslim mahupun tidak, ia memiliki aura tersendiri.

Bahkan, siri sekuel untuk drama Turki ini iaitu Kurulus: Osman, masih belum mampu memecahkan populariti Dirilis: Ertugrul. Penulis sendiri pun hanya mampu tonton separuh jalan saja, mungkin faktor pelakon utama.

Siri ini telah digambarkan oleh para peminatnya sebagai ‘The Game of Thrones’ versi Muslim Turki. Tetapi pesona sebenar siri ini sebenarnya berakar dari latar belakang bersejarah negara dan bangsa Turki.

Sekiranya anda menonton siri ini, maka anda mungkin tertanya-tanya, “adakah kisah Ertugrul ini digambarkan tepat sebagaimana catatan sejarah yang asli?”

ZAMAN BILAKAH ERTUGTUL HIDUP?

Sesungguhnya, sebelum tertubuhnya Empayar Uthmaniyyah di Anatolia, bangsa Turki berpecah kepada beberapa suku-suku yang datang dari pelbagai cabang utama. Ini kerana kebangkitan Empayar Mongol telah memusnahkan kerajaan Khilafah Abbasiyah di kota Baghdad.

Maka ramai bangsa Turki yang berasal dari pelbagai tempat menjadi pelarian, suku-suku Turki dari cabang keturunan Oghuz Khan melarikan diri meninggalkan tanah mereka di Khorasan.

Di antara suku-suku Oghuz Turk ini adalah suku Kayi, yang dipimpin oleh Suleiman Shah, bapa kepada Ertugrul, mer*ngkap protagonis dalam siri ini. Ertugrul juga adalah bapa kepada Osman.

Dan seperti yang kita semua ketahui, Osman adalah pengasas Empayar Uthmaniyyah, namun Ertugrul merupakan ‘pioneer’ kepada perjuangan bangsa Turki menubuhkan negara mereka yang merdeka ini selepas Empayar Seljuk dan Kesultanan Rum semakin lemah.

Justeru, ini menjadikan latar zaman dalam siri Dirilis: Ertugrul adalah pada sekitar abad ke-13, memandangkan Ertugrul dianggarkan mangkat pada tahun 1280 dan Empayar Uthmaniyyah mula memerintah dari tahun 1299.

SEJAUH MANA KESETIAAN ERTUGRUL YANG SEBENAR?

Anda tidak akan menemui catatan sejarah sebenar mengenai kehidupan Ertugrul yang banyak. Sebilangan besar maklumat yang diketahui mengenai Ertugrul hanyalah diterima secara lisan iaitu melalui kisah-kisah rakyat dan cerita-cerita mitologi. Tetapi mari kita teliti apa yang mungkin benar seperti digambarkan dalam siri televisyen itu.

Menurut pelakon utama siri ini, Engin Altan Duzyaten, sumber sejarah yang ada pada penerbitan mereka hanyalah nota sekitar 7 halaman. Ya, mereka tahu Ertugrul itu tokoh yang pernah wujud dan bahawa dia adalah pahlawan sebenar.

Namun yang menjadi persoalan hanyalah ketepatan jalan cerita dari siri tv dengan sumber sejarah asli. Namun bagi Altan, sumber yang terhad bukanlah halangan.

Ertugrul merupakan bapa kepada pengasas Empayar Uthmaniyyah dengan gelaran sebagai Ghazi, yang merupakan gelaran untuk pejuang dan pahlawan yang biasa digunakan orang Turki bagi memberi penghormatan atas jasa mereka yang berjuang demi kepentingan umat Islam.

Benar, dia adalah ketua atau “bey” untuk suku Kayi dari cabang Oghuz Turk dan berper*ng melawan pasukan Byzantium pada masa itu, Ertugrul memimpin suku Kayi semasa menetap di Sogut sebelum anaknya Osman mendirikan pentadbiran beylik sendiri. Walaupun begitu, banyak ‘adegan aksi’ dalam siri televisyen ini mungkin sebenarnya tidak pernah berlaku.

PENGLIBATAN DALAM POLITIK SELJUK

Seljuk adalah sebuah Empayar Muslim Sunni berbangsa Turki-Parsi yang mer*ngkumi sebahagian besar Asia Tengah semenjak abad ke-11. Pada zaman kebangkitan Ertugrul, Seljuk sedang melakukan kemaraan ke Empayar Byzantine.

Atas usahanya dalam memer*ngi Empayar Byzantium, Ertugrul dikurniakan satu tanah di Ankara (hari ini). Dia kemudian menakl*k wilayah di sekitarnya dan menduduki pekan Sögüt. Sögüt menjadi ibu kota Empayar Uthmaniyyah semasa diasaskan di bawah Osman Ghazi.

Ertugrul bukan satu-satunya watak berdasarkan sejarah kerana para pelakonnya mer*ngkumi beberapa tokoh penting pada masa itu.

Contohnya Dundar Bey. Sejarah telah mengenangkan dirinya sebagai seorang pemimpin suku yang lemah, pengecut yang melakukan banyak kesalahan, malahan dosa dia terbesar adalah dengan mengkhianati Osman selaku anak saudaranya sendiri yang bangkit mahu membina pemerintahan sendiri.

Turgut Alp merupakan salah seorang sahabat Ertugrul yang baik. Dia juga seorang Ghazi dan hidup lebih lama daripada Ertugrul sejauh 35 tahun! Dia terkenal dengan senjata kapak nya yang tajam dan terus menjadi salah seorang pembantu yang terbaik untuk Osman.

Bamsi Beyrek dan Deli Demir merupakan antara watak yang agak komedi dan garang, kedua-duanya merupakan watakvyang diilhamkan dari kisah-kisah pahlawan legenda mitos Turki. Walau bagaimanapun, mereka tiada kaitan dengan Ertugrul dalam sejarah sebenar.

Jadi ringkasnya, kebanyakan watak dalam rancangan itu berdasarkan watak sebenar.  Tetapi sebahagian besar kehidupan mereka disajikan secara artistik atau berdasarkan tradisi atau cerita rakyat.

Sebahagian besarnya, set kostum yang dipakai pelakon-pelakon dalam siri ini memerlukan rekaan yang lebih kreatif.  Walaupun reka bentuk kostumnya sungguh menakjubkan, pakaian tradisi Turki pra-Uthmaniyyah adalah berbeza.

Tahukah anda? Pakaian masyarakat pra-Uthmaniyyah adalah sangat berwarna warni. Warna menentukan mereka dari pasukan mana. Iajuga digunakan untuk membezakan pihak sekutu dengan musuh di medan per*ng.

SEJAUH MANAKAH KETEPATAN KONFLIK POLITIK MEREKA

Dalam kebanyakan filem per*ng di seluruh dunia, biasanya umat Islam dilabel dengan gelaran penzalim, pengganas atau penjahat. Isu itu berada tidak jauh dari kebenaran.

Ertugrul berperanan dengan baik dalam membaiki persepsi dan memberi sinar positif kepada masyarakat Islam pada masa itu. Episod demi episod memberi penonton pelajaran rohani dan moral, yang berakar pada kepercayaan Islam, namun set penggambaran tidaklah Islamik seperti yang peminat sangkakan.

Namun dakwah tetap berjaya disampaikan dalam siri ini, kita boleh menyaksikannya melalui babak-babak tertentu seperti ketika para ulama, imam mahupun pemimpin sufi memberi nasihat kepada watak-watak lain, dengan memetik baris ayat dari hadis dan surah dari Al-Quran.

Namun apabila watak lain bertindak mengikut kehendak dan idea pengarah mereka sendiri, ia menyebabkan siri ini adakalanya tidak sesuai untuk rakyat Malaysia Muslim yang bermazhab Shafie.

‘Pengkhianat’ adalah kekuatan yang sangat umum pada kepentingan politik zaman itu bagi melahirkan watak antagonis berdasarkan sejarah.

Emir Sa’d al-Din Köpek adalah watak dari tokoh bersejarah selaku perdana menteri Seljuk yang melaksanakan tindakan atas nama Sultan, tetapi akhirnya bertindak demi kepentingan diri sendiri.

Dalam siri ini beliau digambarkan sebagai m*ti dibun*h oleh Ertugrul walaupun pada hakikatnya dalam catatan sejarah, dia dibun*h oleh Emir Husamuddin Karaca atas restu Sultan.

Jelas, banyak konflik yang dihasilkan secara fiktif dan artistik untuk mendapatkan jalan cerita yang lebih baik. Oleh itu, beberapa babak dan konflik politik yang dipaparkan dalam siri ini kebanyakannya tidak pernah berlaku.

Tetapi intinya adalah perjuangan mereka sendiri sebagai bangsa Turki, adakah mereka benar berjuang atas nama Islam? Perkara ini masih menjadi perbahasan kerana terdapat teori yang mengatakan bahawa sebelum Uthmaniyyah tertubuh, Ertugrul Ghazi bukanlah seorang Muslim.

Namun jika dilihat dari sudut positif, perbahasan teori adalah bagus, kerana ia secara tidak langsung telah membina satu garis masa sejarah untuk seorang tokoh besar tetapi kekurangan sumber bertulis seperti Ertugrul.

Percayalah, jika siri televisyen ini diarah mengikut fakta sejarah sebenar secara bulat-bulat tanpa watak sampingan fiksyen, nescaya jangka masa tayangan setiap episod akan lebih pendek dan membosankan.

Tidak banyak maklumat sahih yang diketahui mengenai Ertuğrul, maka walaupun pengarah siri itu (Mehmet Bozdag) berhasrat untuk mengikut 100% ketepatan dari segi sejarah, tidak ada sumber yang benar-benar berdasarkan ketepatan sejarah asli.

Mereka benar-benar hanya memiliki 7 helai halaman sejarah dari pelbagai sumber walaupun Profesor Ahmet Şimşirgil telah menghasilkan satu siri karya dalam bahasa Turki mengenai Uthmaniyyah, suku Kayi dan Ertugrul.

Akar kepada masalah ini hanyalah kerana watak Ertugrul Ghazi seorang saja. Yang lain-lain tiada masalah, Turki mempunyai arkib sejarah yang mencukupi untuk kita belajar mengenai asal usul suku Kayi, kebangkitan Osman, kejatuhan Uthmaniyyah hinggalah kemerdekaan Republik Turki.

Namun mereka tiada sumber lengkap mengenai Ertugrul, yang ada hanya sekeping syiling zaman Osman, makamnya di Sogut dan kisah-kisah rakyat.

SIAPA ERTUGRUL?

Ertuğrul Bey adalah bapa kepada Osman Bey yang mengasaskan Dinasti Osman yang kemudian dikenali sebagai Empayar/Kesultanan/Kekhalifahan Uthmaniyyah.

Dia lebih muda daripada dua orang abangnya iaitu Gündoğdu Bey dan Sungurtekin Bey, dan mereka semua lebih tua daripada adik bongsu mereka mer*ngkap antagonis ketika era penubuhan kerajaan Osman, iaitu Dundar Bey.

Ertuğrul dikatakan dilahirkan pada tahun 1188 di kota Ahlat dan meninggal di Söğüt pada tahun 1281 menjadikan usianya sekitar 93 tahun ketika dia meninggal dunia.

Naratif mitologi mengatakan bahawa bersama-sama dengan sebahagian kecil suku Kayi, Ertuğrul Ghazi bermigrasi dan membina penempatan hanya dengan 400 khemah didirikan pada mulanya ketika mara ke barat bersama adiknya Dündar Bey, dan akhirnya menetap di Söğüt di sempadan (barat) Seljuk Anatolia yang bersebelahan dengan kerajaan Byzantium dari Empayar Rom Timur.

Naratif ini juga disebut oleh sejarawan Cemal Kafadar dalam bukunya “Between Two Worlds: The Construction of Ottoman State” di Halaman 106.

Dia memetik dari karya Bayatlı Mahmud Oğlu Hasan yang memanggil Câmı Cem-Ayîn (dia menulis karya ini untuk Sultan Cem pada zaman Sultan Bayezid II), ia menyatakan bahawa setelah kem*tian ayah Ertugrul, dua saudara lelaki (Gundogdu & Sungurtekin) membawa suku itu ke arah timur sementara Ertugrul Bey dan Dundar Bey tiba di Anatolia.

Tahun-tahun terakhir kehidupan Ertugrul Ghazi dikatakan dihabiskan dengan tenang bersama puak sukunya hingga tua dan meninggal kerana sakit tua, maka dengan itu dia telah memindahkan tanggungjawabnya kepada anak-anaknya terutamanya Osman.

Makamnya bersama ahli keluarganya dan beberapa keturunan terdekat (termasuk Osman) kini terletak di Sogut, di Provinsi Bilecik, Turki moden.

Makamnya berkonsepkan pemakaman kehormat dan dibangunkan oleh Sultan Abdul Hamid II pada akhir abad ke-20. Beberapa makam lain juga merupakan makam kehormat untuk Osman Gazi, Turgut Alp dan Abdurrahman Gazi.

Berikut adalah beberapa fakta yang menyeleweng dari sejarah namun dipaparkan dalam beberapa babak atau watak siri Dirilis: Ertugrul.

RUJUKAN:


Terowong Yang Dibina Knight Templar Yang Berusia 700 Tahun Akhirnya Ditemui!

Terowong Templar adalah lorong bawah tanah yang terletak di bandar Acre, di Israel pada hari ini. Terowong ini dibina oleh para Kesatria Templar ketika kota itu berada di bawah pemerintahan Kerajaan Jerusalem (Baitulmaqdis) dan ia berfungsi sebagai laluan strategik yang menghubungkan istana Templar ke pelabuhan.

Setelah kota Acre jatuh ke tangan kaum Mamluk pada abad ke-13, Terowong Templar hilang, mungkin kerana ditinggalkan hingga ia akhirnya dilupakan. Hanya pada tahun 1994 barulah terowong itu ditemui semula oleh seorang wanita yang sedang berhempas pulas memperbaiki paip kumbahan yang tersumbat di bawah rumahnya.

Kerajaan Jerusalem didirikan pada tahun 1099 setelah pen4klvkan Jerusalem oleh para sukarelawan dalam P3r4ng Salib Pertama. Kira-kira dua dekad kemudian, Pasukan Pauperes commilitones Christi Templique Solomonici (Kesatria-Naif Pengikut Christ Dan Solomon) atau hanya dikenali sebagai Templar diasaskan oleh kesatria Perancis bernama Hugues de Payens.

Sejarah Kesatria Templar di Timur Tengah merangkumi tempoh sekitar 300 tahun, melibatkan kira-kira sembilan siri P3r4ng Salib. Penubuhannya bermula pada tahun 1119 dan mendapat pengiktirafan dari Kepausan satu dekad kemudian.

Templar diasaskan ketika sekelompok tujuh kesatria mengangkat sumpah untuk melindungi jemaah Kristian di Tanah Suci, maka ia bermula sebagai ikatan persaudaraan monastik (kerahiban atau kependetaan), di mana setiap anggotanya yang terdiri daripada para pendeta akan tinggal bersama sebagai sebahagian daripada komuniti tertutup di Jerusalem.

Perintah ket3nter4an Templar ini memiliki markas sendiri di Temple Mount yang dikenali sebagai Al Haram Al Sharif oleh orang Islam. Peranan utama mereka adalah untuk melindungi jemaah Kristian yang melakukan perjalanan ke Tanah Suci.

PENGEPVNGAN ACRE

Jerusalem dit4wan semula oleh t3nter4 Muslim yang diketuai oleh Salahuddin al-Ayubbi semasa Pert3mpvran Hattin pada tahun 1187, ia menyebabkan kesatria-kesatria Templar telah kehilangan markas mereka secara efektif.

Walaupun sebagian besar wilayah Kerajaan Jerusalem telah dit4klvki oleh kaum Muslimin, kota Tirus (di Tyre, Lubnan hari ini), bersama dengan beberapa kubu T3nter4 Salib yang terpencil tetap meneruskan penentangan mereka.

Pada tahun 1189, Guy de Lusignan, raja Yerusalem, bertindak melancarkan s3r4ngan balas pertama yang paling ketara terhadap Salahuddin dengan melakukan kemaraan menentang Acre.

Walaupun jumlah kekuatan angkatan t3nter4nya lebih kecil, Guy berupaya mengepvng kota itu. Salahuddin yang tidak memiliki masa yang mencukupi, tidak sempat mengumpulkan kekuatan pada waktu yang sepatutnya untuk menghancvrkan kepvngan kecil yang kemudian menerima sokongan tambahan peserta P3r4ng Salib Ketiga dari Eropah.

Pengepvngan kota Acre berlangsung sehingga tahun 1191, hasilnya,  kota tersebut akhirnya berjaya ditawan oleh T3nter4 Salib. Acre kemudiannya dijadikan sebagai ibu kota baharu Kerajaan Jerusalem, dengan itu, Kesatria Templar dapat mendirikan markas baru mereka di sana. Kawasan di sektor barat daya kota telah diperuntukkan khas untuk Templar dan di sinilah para kesatria membina kubu utama mereka.

Menurut catatan Templar abad ke-13, ia menyatakan bahawa kubu ini adalah kubu yang terkuat di kota itu dan pintu masuknya dilindungi oleh dua menara kawalan dengan lapisan dinding setebal 8.5 meter (28 kaki). Di setiap sisi menara ini terdapat dua lagi menara yang lebih kecil dan setiap bahagian atas menara-menara ini dihiasi dengan arca singa yang diselaputi emas.

KUBU TEMPLAR

Kedudukan Kubu Templar ditandakan sebagai peghujung sebelah barat Terowong Templar. Kubu ini sudah tidak lagi wujud dan monumen yang paling ketara boleh dilihat di kawasan ini hanyalah sebuah rumah api moden. Penghujung barat terowong ini terletak berhampiran dengan rumah api ini.

Terowong Templar berukuran 150 meter (492 kaki) dan laluannya melintasi zon kuarter Pisan di dalam kota ini. Bahagian dinding dan siling dalaman terowong ini terdapat ukiran yang dipahat pada batuan semulajadi dan menghasilkan bentuk lengkungan separa laras, manakala silingnya disokong oleh lapisan batu-batu yang dipahat.

Penghujung bahagian timur terowong ini terletak di sektor tenggara Acre, di kawasan yang pernah menjadi tapak sauh dalaman untuk pelabuhan kota. Hari ini, ia menjadi tapak Khan al-Umdan yang bermaksud ‘Tiang Karavanserai’ (karavanserai adalah sejenis pusat persinggahan pedagang yang sinonim di Jalan Sutera), yang dibina pada abad ke-18 ketika kota itu berada di bawah pemerintahan Uthmaniyyah.

KEJATUHAN ACRE

Pada bulan April 1291, kota Acre sekali lagi dikepvng pula oleh pejuang Mamluk dari dan kota itu jatuh kembali kepada umat Islam kira-kira sebulan kemudian. Sultan Mamluk, Al-Ashraf Khalil, memerintahkan tembok-tembok, kubu-kubu, dan bangunan-bangunan lain kota itu dirobohkan sepenuhnya, sehingga tidak boleh digunakan oleh orang-orang Kristian lagi. Tindakan itu menyebabkan kota Acre kehilangan statusnya sebagai salah satu kota pelabuhan yang terpenting dan ia terus diabaikan hingga akhir abad ke-18.

Namun, terdapat satu laporan terkini dalam artikel penerbitan British, Independent, ia mengatakan bahawa ahli arkeologi telah menemui satu rangkaian laluan terowong bawah tanah yang mungkin digunakan oleh Kesatria Templar untuk memindahkan wang dan harta kekayaan mereka ke “menara harta karun” yang masih tidak dikenalpasti lokasi tepatnya..

PENEMUAN SEMULA TEROWONG TEMPLAR

Adapun Terowong Templar, tidak ada sesiapa pun yang pernah mengetahui tentang kewujudannya selama berabad-abad setelah kejatuhan Acre ke tangan Mamluk. Hanya pada tahun 1994 barulah struktur bersejarah ini ditemui semula.

Pada tahun tersebut, seorang wanita yang tinggal di kediaman yang berada betul-betul di atas terowong itu telah mengalami masalah dengan saluran paip kumbahannya yang tersumbat. Ketika dia sedang menyiasat punca masalah tersebut di bawah rumahnya, dia mendapati terdapat ruang laluan yang telah lama ditinggalkan. Setelah dimaklumkan kepada pihak berkuasa, mereka yakin itu adalah Terowong Templar.

Selanjutnya, terowong itu dibersihkan, laluan terowong ditambahbaik, bekalan elektrik disambung, dan pelbagai lagi akses ditambah. Pada tahun 1999, Terowong Templar telah dibuka untuk kunjungan awam dan menjadi salah satu tarikan pelancongan yang terkenal di bandar ini.

RUJUKAN:

Adar, Y., 2017. The Templar Tunnel Acre. [Online] Available at: https://www.gemsinisrael.com/the-gems/acre-a-4000-year-old-city/the-templar-tunnel-acre/

IFLScience. Secret Tunnels Of The Knights Templar Discovered In Israel – https://iflscience.com/editors-blog/tunnels-that-may-have-been-used-to-transport-the-knights-templars-lost-fortune-discovered/


Sejarah Tangki Jamban

Sistem tangki septik telah menjadi topik perbincangan sejak sekian lama.

Pada tahun 800 sebelum masihi, Empayar Rom telah pun mempunyai sistem saluran kumbahan dan tangki septik yang hampir sama fungsi dengan rekaan moden. Satu longkang terbuka akan dibina menghubungkan bahagian tandas dengan satu kolam besar. Apabila hujan, air akan mengalirkan semua sisa didalam longkang kedalam kolam. Enapcemar pepejal akan berada dibahagian bawah dan sisa lemak akan berada dibahagian atas.

Air yang tercemar ni perlahan-lahan meresap ke dalam tanah dan mengalir dan bercampur dengan kandungan air bawah tanah. Tanah bertindak sebagai tapisan semulajadi untuk menuetralkan sisa kumbahan tadi supaya air itu tidak lagi mengandungi bakteria berbahaya. Nak lagi best, sisa pepejal yang tertinggal selepas semua cecair meresap ke dalam tanah tu mereka ambil buat baja pokok.

Zaman gelap Eropah, sistem saluran kumbahan mereka tidak terus ke tangki atau sungai sebaliknya tersangkut dilongkang. Ada pekerjaan khas untuk kutip. Lagi best kalau rumah dua tingkat, buka sahaja tingkap dan campak ke bawah.

Satu banjir besar yang melanda Eropah menyebabkan Sungai Thames tercemar teruk hasil daripada sisa-sisa kumbahan tadi masuk ke dalam sungai. Macam-macam jenis penyakit berbahaya dihadapi oleh penduduk sekitar selepas banjir ni.

Tangki septik moden

Pada tahun 1860, seorang lelaki Perancis bernama John Mouras telah membina sistem tangki septik yang dibuat dari konkrit dan batu. Sistem ini tidak memerlukan rawatan tangki atau penyelenggaraan tangki septik untuk berfungsi dengan sempurna. Paip yang menyambungkan rumahnya ke bahagian tangki itu diperbuat daripada tanah liat dan lumpur.

Beberapa tahun kemudian, apabila John Mouras membuka penutup tangki itu dan terkejut dengan apa yang dia dapati. Tangki tersebut hampir kosong tanpa sebarang sisa pepejal, yang mengandungi hanya sisa cecair dengan lapisan lemak terapung yang nipis. Mouras kemudian mengemukakan permohonan untuk paten ciptaannya.

Bagaimana Tangki Septik Berfungsi?

Semua sisa kumbahan rumah akan dibawa melalui satu paip saliran utama ke dalam tangki septik. Tangki septik adalah bekas simpanan sisa kumbahan yang biasanya diperbuat daripada konkrit, gentian kaca, atau polietilena.

Tugasnya adalah untuk menyimpan sisa kumbahan yang dalam masa yang lama untuk membolehkan sisa pepejal ditenggelamkan kebawah dan membentuk enapcemar, manakala minyak dan sisa lemak terkumpul dan terapung dibahagian atas.

Penghadang dan salur keluar berbentuk T menghalang enapcemar dan kotoran daripada keluar dari tangki dan masuk ke dalam saluran pembentungan.

Sisa buangan cecair (effluent) yang berada dibahagian tengah tangki kemudian keluar tangki ke ruang pembentungan dan menuju ke kolam rawatan air jika rumah itu mempunyai sambungan dengan saliran pembentungan menuju ke kolam rawatan.

Sekiranya rumah itu tidak mempunyai sambungan ke kolam rawatan, sistem yang digunakan ialah sambungan paip yang ditanam di bawah tanah (drainfield).

Kandungan cecair enapcemar perlahan-lahan menyerap kedalam tanah. Sama seperti tadi, tanah menjadi penapis semulajadi untuk proses penguraian sisa dan bakteria berbahaya yang terkandung dalam enapcemar. Secara semulajadinya tanah akan menghilangkan bakteria berbahaya, virus dan nutrien baru terbentuk.

RUJUKAN:


Apabila Tentera Salib Melawan Bangsa Pagan Eropah Utara

Sepertimana yang umum maklum, Pe-rang Salib merupakan kempen-kempen ket3nt3raan yang dilancarkan oleh negara-negara Eropah Barat dengan restu daripada Gereja Katolik Rom, dengan matlamat mahu merebut kembali Jerusalem dari tangan umat Islam.

Bagaimanapun, terdapat juga beberapa kempen lain yang turut diisytiharkan oleh pihak paus seperti Reconquista Sepanyol, Pe-rang Salib Albigensia, dan Pe-rang-Pe-rang Salib Utara. Dalam kempen yang terakhir itu, berlaku satu episod menyayat hati dalam sejarah Lithuania – melibatkan peristiwa pembu-nuhan diri paling besar dalam sejarah.

Pe-rang-Pe-rang Salib Utara (atau turut disebut sebagai Pe-rang-Pe-rang Salib Baltik) berlangsung pada kurun ke-11 hingga ke-15 Masehi. Konflik bers3nj4ta ini disertai oleh kuasa-kuasa besar Kristian seperti Denmark, Poland, Sweden, Livonian Brothers of the Sword, dan Teutonik Order sambil di pihak lain pula dianggotai oleh masyarakat pagan di Eropah Utara, merangkumi Livonia, Estonia, Wend, Lithuania, dan Samogitia.

Menjelang kurun ke-13 Masehi, pasukan Salib di Jerusalem tewas di tangan umat Islam. Justeru, Teutonik Order Jerman mengundurkan pasukannya dan memindahkannya ke Eropah Utara bagi meme-rangi masyarakat pagan di sana. Pada tahun 1230, mereka menak-luki Prussia Lama lalu menubuhkan Negara Teutonik Order.

Kemudian pada 1309, pangkalan utama Teutonik Order dipindahkan dari Venice ke istana Marienburg di Poland. Istana ini dijadikan sebagai pusat pergerakan bagi menak-luki masyarakat-masyarakat pagan di kawasan sekeliling. Pada tahun 1336, Teutonik Order menumpukan serang-annya ke atas kubu Pilėnai yang terletak di Lithuania moden, lalu mengepungnya pada tanggal 25 Februari.

Ketika itu, barisan pertahanan di kubu Pilėnai dipimpin oleh Margiris si Duke of Samogitia. Selepas menyedari bilangan mereka jauh lebih kecil berbanding mu-suh, kesemua warga Pilėnai bertindak memba-kar segala harta benda, rumah pusaka, dan kubu pertahanan mereka supaya tidak jatuh ke tangan mu-suh.

Kemudian, masing-masing mengucapkan selamat tinggal pada dunia dan menamatkan riwayat hidup sendiri – tidak terkecuali kaum wanita dan kanak-kanak. Dengan demikian, pasukan Teutonik tidak berhasil memperoleh sebarang keuntungan; tiada rampasan mahupun tawanan pe-rang yang dapat diambil.

Menurut sumber-sumber sejarah, jumlah keseluruhan penghuni kubu Pilėnai ketika itu adalah seramai 4000 orang. Jika catatan tersebut sahih, maka ia merupakan peristiwa pembu-nuhan diri yang melibatkan angka korban paling besar dalam sejarah – jauh melebihi peristiwa pembu-nuhan diri 960 orang Yahudi di Masada pada tahun 73 Masehi dan 1000 orang penghuni Demmin, Jerman sewaktu tamatnya Pe-rang Dunia Kedua pada tahun 1945.

Bagi warga Lithuania, peristiwa tersebut dilihat sebagai lambang keberanian dan ia bahkan diromantiskan ke dalam budaya popular, seperti puisi oleh Wladyslaw Syrokomla dan persembahan opera oleh Vytautas Klova berjudul Pilėnai. Pun begitu, tiada siapa mengetahui di manakah lokasi sebenar kubu Pilėnai. Sejarahwan cuba menamakan beberapa tempat, namun tiada yang benar-benar tepat. Mungkin hanya menerusi dapatan kajian arkeologi, barulah persoalan tentang lokasi kubu tersebut dapat dirungkai.

Apapun, selepas berlakunya peristiwa di Pilėnai, pasukan Teutonic Order meneruskan kempen keten-teraan mereka di Lithuania. Walaupun masyarakat pagan di negara itu sudah pun memeluk agama Kristian pada tahun 1387 di bawah pengaruh Grand Duke Jogaila, Teutonic Order masih tetap memangsakan mereka.

Lithuania hanya dapat menikmati keamanan setelah terjalinnya persekutuan antara negara tersebut dan Poland, di samping tewasnya Kesatria-Kesatria Teutonik di tangan Lithuania, Russia, Poland, Tatar, dan Czech dalam Pertem-puran Zalgiris 1410.

TERJEMAHAN
Wu Mingren. (3 April 2015). Mass su*c*de at Pilenai: Lithuanian Defenders Choose De-ath over Enslave-ment. Ancient Origins.


Kopi Tular Covid-19: Dalgona Coffee

Kita juga dapat lihat di media sosial, terdapat beberapa pemegang akaun yang sudi untuk berkongsi resipi masakan mereka supaya pengikut laman sosialnya dapat mencuba ketika tempoh PKP ini di rumah.

Antara resipi yang sering berlegar sekitar 2-3 hari ini merupakan resipi minuman kopi. Kopi ini menjadi tular dalam tempoh PKP ini dikenali sebagai ‘Dalgona Coffee’. Artikel kali ini akan menghuraikan beberapa perkara yang berkaitan dengan minuman ‘viral’ tersebut.

Perkara pertama yang akan kita lihat adalah dari segi sejarah minuman ‘Dalgona Coffee’ itu sendiri. Rata-rata daripada kita mengatakan bahawa kopi ini berasal daripada Korea Selatan tetapi tahukah anda bahawa kopi ini berasal daripada India. Beberapa negara juga dikaitkan sebagai tempat asal kopi tular ini seperti Pakistan dan Macau. Kopi ini juga dikenali sebagai ‘whipped coffee’ dan ‘beaten coffee’. Mungkin kerana tekstur serta cara penghasilan kopi itu, ia digelar sebegitu.

Kopi ini mula mendapat populariti dan perhatian apabila diketengahkan di dalam satu rancangan TV Korea yang bertajuk ‘Pyunstorang’ pada bulan Januari lalu. Di dalam rancangan tersebut, seorang pelakon Korea Selatan iaitu Jung Il-Woo telah mengembara ke Macau dan mencuba minum ini.

Beliau merupakan individu yang telah memberikan nama ‘dalgona’ kepada kopi ini bersempena dengan makanan tradisional Korea. Makanan tersebut merupakan sebuah gula-gula tradisional ataupun lebih mesra dikenali sebagai ppopgi di Korea. Gula gula ini boleh ditemui di kedai kedai ‘tepi jalan’ di sana. Minuman ini diberikan nama samaran sebagai ‘dalgona’ kerana mereka mengatakan bahawa rasanya sama seperti gula gula tersebut. Bahan yang digunakan untuk menghasilkan ppopgi tersebut hanyalah gula dan serbuk penaik.

Hasil tinjauan penulis, #DalgonaCoffee telah mendapat lebih 10.7 juta penonton di applikasi TikTok manakala di Twitter pula, tanda palang tersebut pernah menjadi trending pada awal kemunculannya. Sehingga ke hari ini, kita boleh simpulkan bahawa perkataan ‘Dalgona Coffee’ akan menghiasi telefon pintar anda dan mendahului carta carian di media sosial.

Seterusnya, artikel ini akan memberikan cara serta resipi untuk menghasilkan minuman tersebut. Minuman ini dilihat mudah untuk dihasilkan serta tidak memerlukan bahan yang banyak serta rumit. Antara bahan yang diperlukan adalah seperti serbuk kopi, gula, ketulan ais, air panas dan susu segar. Langkah yang perlu diambil untuk menghasilkan minuman ini adalah seperti berikut:

Terdapat juga seorang pengguna yang telah berkongsi cara beliau menghasilkan Dalgona Coffee ini. Beliau tidak menggunakan pemukul ataupun mesin pengadun untuk menghasilkan campuran tersebut tetapi telah menggunakan botol untuk mencampurkannya. Beliau memasukkan semua bahan kedalam botol dan menggoncangkan botol tersebut sehingga campuran itu sebati.

Langkah ini dilihat mudah dan cepat tetapi terdapat pengguna laman sosial yang lain telah menegur kerana menggunakan botol plastik. Dikatakan bahawa jika air panas diletakkan di dalam botol plastik, ia mampu memberikan risiko buruk serta kesan sampingan kepada kesihatan individu tersebut

Tidak kurang juga, ada segelintir pihak yang kurang berjaya untuk menghasilkan kopi tular ini. Walaupun telah menggunakan resipi serta cara penghasilan yang sama, namun produk ataupun hasil yang diterima berlainan dengan orang lain. Selalunya kita melihat sebatian kopi yang telah menjadi seakan buih itu berada terapung di permukaan namun kali ini larutan kopi itu mendap di bawah susu tersebut.

Umum mengetahui, setiap perkara selalunya mempunyai kebaikan dan keburukan. Maka disini penulis akan mengemukakan beberapa keburukan yang mungkin akan anda hadapi jika terlalu kerap meminum kopi ini. Antara komplikasi yang mungkin akan anda hadapi adalah kesukaran untuk tidur. Perkara ini kerana pengambilan kopi yang mengandungi kafien secara berlebihan mampu memberikan gangguan tidur buat seseorang tersebut. Maka perlulah kita untuk mengawal tahap pengambilan kafien seharian supaya perkara yang tidak diingini dapat dielakkan.

Terdapat juga segelintir pihak yang berasa tidak sedap badan serta pening kepala akibat mencuba minuman tular ini. Tetapi bagi seseorang yang biasa mengambil kopi, mereka tidak menghadapi sebarang masalah dengan minuman tersebut. Penulis menasihati semua pihak agar mengukur baju di badan sendiri dan jangan membahayakan diri sendiri kerana ingin  mengikuti trend. Ketahuilah bahawa kesihatan itu amat berharga.

Selain itu, kafein juga mampu menganggu serapan kalsium dan zat besi oleh badan manusia. Penggunaan susu juga perlu diteliti kerana susu full cream mempunyai kandungan lemak yang tinggi. Anda disarankan untuk bertukar kepada susu low fat.

Akhir kata, lakukan perkara yang berfaedah sepanjang tempoh Perintah Kawalan Pergerakan (PKP). Kurangkan akitiviti di luar rumah jika tidak perlu dan elakkan diri daripada berkumpul. Ikutlah arahan yang diberikan oleh pihak yang berautoriti demi menjamin kesihatan kita semua. #StayatHome #KitaJagaKita

RUJUKAN:

1- Sweeten up your day with dalgona coffee (달고나 커피), Zhen Zhen, 10 Mac 2020, https://kavenyou.com/dalgona-coffee/

2-Jom try sendiri kopi viral, Nana, 20 Mac 2020,                                                                   https://www.remaja.my/jom-try-sendiri-kopi-viral-dalgona-coffee-hanya-guna-3-bahan-tapi-sedap-setanding-jenama-terkenal/

3- Ramai mengadu sukar tidur lepas pekena dalgona coffee, Almaswa Haji Che Ros. 22 Mac 2020, https://www.remaja.my/ramai-mengadu-sukar-tidur-lepas-pekena-dolgana-coffee-ini-keburukan-kafein-berlebihan/

4- Jangan cuba dalgona coffee yang viral ini jika, Jannah, 21 Mac 2020, https://dailymakan.com/jangan-cuba-dalgona-coffee-yang-viral-ini-jika/13239/


Golden Horde: Empayar Monggol Yang Beragama Islam

Kejatuhan Empayar Mongol sebenarnya telah bermula awal lagi iaitu sebaik saja kem*tian pemerintah teragung yang menyatukan seluruh bangsa Mongol, Genghis Khan, pada tahun 1227.

Empayar Mongol, dengan empat kali ganda lebih besar berbanding keluasan wilayah yang pernah ditakl*k Alexander The Great dan dua kali lebih besar dari keluasan Empayar Rom, ia membentang sejauh dari Laut Kaspia hingga ke Laut Jepun.

Menjelang tahun 1300, keturunannya telah melipatgandakan keluasan wilayah penakl*kan Mongol, ia melalui penakl*kan seluruh China, Korea, Tibet, Pakistan, sebahagian besar Turki, Russia, Ukraine dan separuh Poland, jika dikira, ia meliputi satu perenam jisim tanah di seluruh dunia.

Sebelum kem*tiannya, Genghis telah membahagikan kerajaannya di antara empat orang puteranya, dengan memberikan wilayah takl*kan barat dan semua tanah di sebelah barat Danau Balkhash di Asia Tengah, melintasi Ural sejauh Danube dan ke utara Laut Kaspia hingga ke Moscow dan seterusnya, kepada anak sulungnya, Jochi.

Setelah kem*tian Jochi pada tahun 1225, empayarnya yang kemudian akan dikenali sebagai Golden Horde (Zolotája Ordá) diwariskan kepada puteranya, Batu, yang mendirikan ibu kotanya di Sarai yang hari ini merupakan sebahagian daripada Russia, pada tahun 1242.

Batu telah berjaya meluaskan Empayar Mongol dalam siri kempen penjar*han dan menakl*ki Kiev pada tahun 1240. Setelah penakl*kan Rus, dia menubuhkan Empayar Golden Horde di sektor barat laut Empayar Mongol.

Demografi Golden Horde adalah gabungan etnik Turki dan Mongol dengan yang kemudiannya akan terdiri daripada majoriti golongan bangsawan.

Nama “Golden Horde” bukanlah nama yang popular dan ia pertama kali muncul di wilayah lindungan Slavik sebagai nama kehormat. Nama sebenarnya adalah Kipchak Khanate. Tetapi mengapa “emas”?

Ia bukan kerana harta karun dan emas yang mereka rampas dalam penakl*kan, melainkan hanya merujuk pada budaya nomad mereka, ia berkaitan dengan khemah berwarna emas yang mereka dirikan di tengah padang rumput yang kosong.

Pada kemuncak kekuasaannya sekitar tahun 1310 wilayah pemerintahan khanate itu melebihi 6 juta kilometer persegi termasuk sebahagian besar Eropah Timur dan membentang luas hingga ke bahagian Siberia. Di selatan empayar ia menyebar hingga ke Laut Hitam.

DEMOKRASI MONGOL

Ketika Batu Khan meninggal dunia pada tahun 1255, beliau digantikan sementara oleh puteranya Sartaq Khan dan Ulaghchi, sebelum adiknya Berke mengambil alih pemerintahan pada tahun 1257.

Berke adalah pemerintah yang berkemampuan dan berjaya mengekalkan kestabilan pentadbiran Golden Horde selaku wilayah khanate barat Empayar Mongol.

Semasa pemerintahan Berke Khan, bangsa Mongol akhirnya menundukkan pemberontakan Danylo dari Halych dan membuat ser*ngan kedua terhadap Poland dan Lithuania, yang dipimpin oleh Panglima Burundai (Lublin, Zawichost, Sandomierz, Kraków dan Bytom dij*rah) pada tahun 1259.

Malahan pada tahun 1265 lagi mereka melancarkan serbuan ke atas Bulgaria dan Thrace di Byzantine. Kaisar Michael VIII dari Empayar Byzantine bahkan terpaksa mengirimkan kain yang berharga kepada pemerintahan Golden Horde sebagai simbol penghormatan semenjak itu.

Berke Khan memeluk agama Islam di kota Bukhara pada tahun 1252. Ketika dia berada di Saray-Jük, Berke telah bertemu dengan rombongan kabilah pedagang dari Bukhara dan bertanyakan tentang kepercayaan mereka.

Berke akhirnya diyakinkan untuk memeluk Islam oleh pengembara kabilah dan menjadi seorang Muslim. Berke kemudian turut memujuk salah seorang saudaranya, Tukh-timur untuk memeluk Islam juga.

Pada tahun 1248 Batu mengirim Berke, bersama saudaranya Tukh-timur, ke Mongolia untuk mengiktiraf kedaulatan Möngke Khan yang bakal menaiki takhta Khan Agung. Ketika dia tiba, dia menjemput keluarga Chagatai dan Ogedei beberapa kali namun ditolak.

Itulah sebabnya Berke mengambil keputusan untuk melaksanakan proses kurultai pada tahun 1251 dan Möngke dinobatkan secara sah kerana Berke telah mengatur segalanya mengikut peraturan yang sangat ketat.

Kurultai adalah satu proses pemilihan di mana semua Ketua-ketua Mongol akan bersidang untuk memilih Khan Agung yang baru. Kurultai seringkali berlaku tetapi tidak selalunya diadakan di ibu kota Empayar Mongol.

Ia merupakan waktu untuk memberikan semua posisi kepemimpinan ruang kritikan serta kesempatan untuk menentukan arah tuju dan wawasan yang akan dilaksanakan di bawah Khan dan kepemimpinan baru nanti.

FASA PERPECAHAN

Setelah lebih dari satu abad selepas kem*tian Genghis Khan, Empayar Mongol mula berpecah kepada beberapa kerajaan dari puncak kegemilangannya yang tertinggi hingga menjadi kerajaan-kerajaan kecil.

Pertikaian yang besar berlaku antara keturunannya lalu menyebabkan legasi Empayar Mongol dipecah menjadi empat khanate yang berbeza, yang masing-masing diperintah oleh Khan-khan yang berbeza.

Empayar Mongol berubah sekali lagi, dari sebidang tanah yang huru-hara lagi gersang kemudian disatukan dalam satu sempadan berkat ketakutan yang ditimbulkan oleh Genghis Khan sendiri terhadap wilayah-wilayah takl*kannya.

Akhirnya bangsa Mongol berpecah kembali tetapi kali ini jauh lebih kecil daripada wilayah yang asal sebelum Genghis Khan bangkit. Empayar Golden Horde juga tidak selamanya bertuah, namun mereka digantikan oleh puluhan khanate yang bakal melahirkan identiti bangsa baharu seperti Kazakh Khanate, Crimean Khanate, dan Uzbek Khanate.

Walau bagaimanapun, semua khanate itu berjaya meneruskan kelangsungan hayat mereka untuk sepanjang tahun yang mendatang; mereka melaksanakan dasar-dasar yang memastikan keselamatan para pedagang asing terjamin di Laluan Sutera, dan mereka mengekalkan hubungan diplom*tik dengan tamadun yang berdekatan.

Sementara itu Kublai Khan, Khan Agung itu berjaya menggulingkan Dinasti Song yang memerintah seluruh tanah besar China lalu menubuhkan Dinasti Yuan.

Di Ilkhanate Parsi pula, hak-hak yang diberikan kepada para penduduk yang ditakl*k dan keterbukaan mereka untuk berasimilasi dengan budaya dan agama di Parsi membawa kedamaian dan kemakmuran sementara pada zaman itu.

Walaupun bangsa Mongol pasca kebangkitan lebih teruk perpecahannya berbanding daripada zaman Genghis Khan, orang Mongol mula berkembang sebagai masyarakat yang lebih maju dan terbuka untuk berhubung dengan dunia luar berbanding era sebelumnya.

Namun, setiap pemerintahan khanate mula menghadapi cabaran secara bebas, yang pertama adalah Ilkhanate Parsi. Tabiat Ilkhan yang suka berbelanja besar telah membebankan perbendaharaan kerajaan; eksploitasi terhadap golongan petani menyebabkan berlaku pemberontakan dan penurunan nilai pendapatan negara.

Cubaan untuk memaksa rakyat jelata supaya beralih kepada penggunaan wang kertas sebagai ganti duit syiling logam menyebabkan para peniaga menutup kedai, ia sekaligus mengakhiri budaya perdagangan di Parsi sepenuhnya. Menjelang tahun 1335, Ilkhanate runtuh dan menjadi kerajaan-kerajaan tempatan yang kecil kerana kekurangan pewaris.

Berbalik kepada Golden Horde, pentadbiran mereka mengalami kekacauan politik dalaman yang ganas bermula pada tahun 1359, sebelum disatukan kembali secara berperingkat (1381–1395) di bawah pemerintahan Tokhtamysh.

Justeru, tidak lama kemudian setelah pencerobohan Timur, pengasas Empayar Timurid, pada tahun 1396, Empayar Golden Horde berpecah belah menjadi Tatar Khanate yang lebih kecil yang terus kehilangan pengaruh dan kuasa.

Pada awal abad ke-15, saki baki Golden Horde sudah tiada pengaruh lagi, namun menjelang tahun 1466, ia dikenali dengan nama baharu sebagai “Great Horde”. Di wilayah mereka inilah lahirnya pelbagai kerajaan khanate yang berbahasa Turkik.

Konflik dalaman ini memungkinkan negara utara Muscovy membebaskan dirinya dari “Tatar Yoke” di Great Stand Sungai Ugra pada tahun 1480. Khanate Crimea dan Kazakh Khanate, sisa-sisa terakhir dari Golden Horden, masing-masing berjaya bertahan hingga tahun 1783 dan 1847.

HUBUNGAN DENGAN UTHMANIYYAH

Hubungan antara Empayar Golden Horde dan Khanate Tatar yang lain di utara dan timur laut Hitam serta dengan Empayar Uthmaniyyah ada kepentingannya, walaupun tidak sebegitu dekat.

Golden Horde memerintah princedom Russia dari abad ke-13, setelah panglima Mongol yang terkenal, Subutay menjatuhkan mereka. Di sana, kawalan ke atas padang rumput berlangsung selama kira-kira 250 tahun, hingga tahun 1509 ketika Ivan III melanggar mereka dan mematahkan kekuasaan mereka terhadap Russia.

Uthmaniyyah bangkit tidak lama kemudian, pada awal abad ke-13, di Anatolia, dan menjadi salah satu kuasa penting sekitar tahun 1345. Namun Uthmaniyyah ‘jatuh’ seketika kerana per*ng saudara pada tahun 1402 akibat kekalahan dalam Per*ng Ankara di tangan Empayar Timurid.

Uthmaniyyah bangkit kembali menjadi kuasa besar dunia pada tahun 1453 selaku kerajaan Islam yang terkuat selepas menamatkan hayat Empayar Rom Timur atau Byzantium dengan menakl*k Konstantinopel.

Mereka mengukuhkan kedudukan mereka  di tanah Arab dan Mesir pada tahun 1520. Selepas itu, mereka menumpukan tenaga mereka untuk meluaskan sempadan mereka hingga ke Eropah.

Pada masa yang sama, Golden Horde sedang merosot, tetapi masih memiliki kekuatan. Mereka menjalinkan hubungan dengan Uthmaniyyah dan membekalkan unit tentera upahan dalam usaha Uthmaniyyah untuk menawan kerajaan Hungary, Bulgaria, Romania dan Austria.

Setelah kemaraan Uthmaniyyah ke Eropah tertangguh pada tahun 1560-an, mereka beralih ke strategi pertahanan dalam menentang Russia, Poland dan Empayar Rom Suci.

Dalam tempoh 150 tahun itu, hingga akhir abad ke-17, Golden Horde, dan penggantinya seperti Crimean Khanate, Kazan Khanate dan Astrakhan Khanate, menjadi kerajaan proksi dan tentera untuk agenda Turki Uthmaniyyah di Eropah.

Tatar menjadi tentera upahan yang disewa dengan persetujuan Uthmaniyyah untuk bersaing dengan kerajaan Eropah di Eropah tengah, termasuk Poland, Austria dan pelbagai kerajaan lain lagi dalam per*ng selama 30 tahun.

Tatar juga terus memberi tekanan terhadap kerajaan-kerajaan Kristian yang sedang bangkit di Eropah tengah, dengan melakukan pencerobohan ke atas tanah mereka dan mengawal sempadan wilayah luas tanpa penduduk di sekitar wilayah Turki.

Mangsa utama strategi ini adalah Ukraine, Hungary dan Romania, di mana sebahagian besar tanah mereka menjadi rebutan dan mengalami pertemp*ran yang berterusan selama lebih dari dua abad.

Uthmaniyyah mengawasi aktiviti Tatar, merestui penyertaan mereka dalam per*ng dengan Eropah dan sekiranya keadaan tidak memihak Uthmaniyyah, tentera Tatar akan dihantar untuk membantu mereka sebagai pasukan sokongan.

Dalam berpuluh-puluh pertemp*ran penting pada abad ke-16 dan ke-17, tentera Uthmaniyyah bersama-sama dengan Tatar dari Golden Horde telah bertemp*r melawan tentera Kristian.

Pada tempoh ini, para khan akan bersumpah setia kepada Sultan dan secara teknikal, Khan adalah subjek kepada Sultan.

Secara beransur-ansur Rudsia mendominasi dan memenangi pertemp*ran utama dengan berbagai khanate dan mengambil alih tanah mereka, memaksa mereka untuk menjadi rakyat Russia dan menjadi jarum propaganda supaya hubungan Tatar dengan Uthmaniyyah menjadi keruh.

Kecenderungan ini tercetus semasa Per*ng Turki-Russia Besar pertama (1683-1700) yang berakhir dengan kemenangan Russia dan menamatkan hubungan antara Uthmaniyyah dengan Tatar dan sebarant wilayah tuntutan Turki di tanah mereka dirampas dari Uthmaniyyah.

Hubungan antara Golden Horde dan Uthmaniyyah mungkin memiliki dua sebab utama iaitu hubungan persaudaraan sesama antara negara-negara Islam, dan mungkin Uthmaniyyah ada kepentingan untuk membiarkan pertemp*ran antara Tatar dengan negara-negara Kristian berterusan dan menjauhkan mereka dari kepentingan Turki.

Strategi ini berfungsi dengan baik selama hampir dua abad, walaupun kebangkitan Uthmaniyyah bermula ketika kejatuhan Golden Horde yang sudah berada di pertengahan jalan pada waktu itu.

Tanpa ikatan hubungan ini, orang-orang Tatar mungkin akan tunduk pada pemerintahan Russia lebih awal daripada yang telah pun terjadi dalam sejarah.

RUJUKAN: